text:
IGICE CYA 11
Abamarayika b’Imana baradufasha
HARI abantu bavuga ko bemera gusa ibintu bashobora kurebesha amaso. Ariko kuvuga gutyo ni ukutagira ubwenge. Hari ibintu byinshi bibaho tutari twabona n’amaso yacu. Mbese, hari na kimwe waba uzi muri ibyo bintu?—
Ngaho tekereza ku mwuka duhumeka. Mbese, ushobora kuwumva?— Ngaho huha ku kiganza cyawe. Mbese, hari icyo wumvise?— Yego rwose. Ariko se, hari ubwo ushobora kubona umwuka?—
Twamaze kuvuga ku biremwa byo mu buryo bw’umwuka tudashobora kubona. Twamaze kubona ko bimwe ari byiza, ibindi bikaba bibi. Ngaho mbwira amazina ya bimwe mu biremwa byo mu buryo bw’umwuka tudashobora kubona.— Yee, hari Yesu, hari n’abamarayika beza. Ariko se, Yehova Imana na we yaba ari umwuka?— Mbese, haba habaho n’abamarayika babi?— Bibiliya ivuga ko babaho. Ngaho mbwira icyo ubaziho.—
Icyo tuzi cyo ni uko abamarayika beza n’abamarayika babi bose baturusha imbaraga. Kubera ko Umwigisha Ukomeye na we yari umumarayika mbere y’uko avukira hano ku isi ari uruhinja, hari ibintu byinshi azi ku bamarayika. Yari yarigeze kubana n’abandi bamarayika mu ijuru. Yesu yari aziranye n’abamarayika benshi cyane. Mbese, abo bamarayika bose bafite amazina?—
Twabonye ko Imana yise inyenyeri amazina. Bityo, dushobora kwizera ko abamarayika na bo bafite amazina. Kandi tuzi ko bashobora kuganira, kuko Bibiliya itubwira ko habaho ‘indimi z’abamarayika’ (1 Abakorinto 13:1). Mbese, utekereza ko ari ibiki abamarayika baganiraho? Mbese bajya batuganiraho twe tuba hano ku isi?—
Tuzi ko abamarayika ba Satani, ari bo badayimoni, bajya bagerageza gutuma dusuzugura Yehova. Ubwo rero, bagomba kuba bajya bavugana ku cyo bakora kugira ngo babigereho. Bashaka ko twaba nka bo kugira ngo natwe Yehova atwange. Mbese, utekereza ko n’abamarayika b’indahemuka na bo bajya batuganiraho?— Yego rwose. Baba biteguye kudufasha. Reka nkubwire uko bamwe mu bamarayika b’Imana bagiye bafasha abantu bakundaga Yehova kandi bakamukorera.
Urugero, hari umuntu witwaga Daniyeli wari utuye mu mujyi witwaga Babuloni. Abenshi mu bari bahatuye, nta bwo bakundaga Yehova. Ndetse hari n’igihe bigeze gushyiraho itegeko ryavugaga ko umuntu wese wari gusenga Yehova Imana, bari kumuhana. Ariko Daniyeli we yanze kureka gusenga Yehova. Waba uzi icyo bakoreye Daniyeli?—
Abantu babi bafashe Daniyeli bamujugunya mu rwobo rwabagamo intare. Daniyeli yari muri urwo rwobo wenyine, akikijwe Daniyeli 6:19-23.n’intare nyinshi zishonje. Waba uzi se uko byaje kugenda?— Daniyeli yagize ati “Imana yanjye yohereje marayika wayo abumba iminwa y’intare.” Nta cyo zamutwaye! Urabona rero ko abamarayika bashobora gukorera abakozi ba Yehova ibintu bikomeye.—
Hari igihe Petero na we yigeze gufungwa. Ibuka ko Petero yari umwe mu ncuti z’Umwigisha Ukomeye, ari we Yesu Kristo. Hari abantu batishimiraga kumva Petero ababwira ko Yesu ari Umwana w’Imana. Abo bantu rero bafashe Petero, baramufunga. Kugira ngo Petero atabacika, bamuhaye abasirikare bo kumurinda. None se, hari uwashoboraga gufasha Petero?—
Petero yari aryamye hagati y’abasirikare babiri, kandi amaboko yeyari azirikishijwe iminyururu. Bibiliya igira iti ‘marayika wa Yehova araza, maze umucyo waka mu cyumba Petero yarimo. Nuko marayika akora kuri Petero, aramukangura ati “byuka vuba”’!
Marayika amaze kuvuga atyo, ya minyururu yari ku maboko ya Petero ihita igwa hasi! Hanyuma, marayika aramubwira ati ‘ifubike, wambare inkweto zawe, maze unkurikire.’ Ba basirikare bari bamurinze bananiwe kubahagarika kubera ko marayika yari ku ruhande rwa Petero. Bamaze kugera ku rugi rukozwe mu byuma, hari ikintu gitangaje cyabaye. Urwo rugi rwahise rwifungura ubwarwo! Uwo mumarayika yabohoye Petero kugira ngo akomeze kubwiriza.—Ibyakozwe 12:3-11.
None se, muri iki gihe natwe abamarayika bashobora kudufasha?— Yego rwose. Ubwo se, ni ukuvuga ko nta na rimwe abantu bazigera batugirira nabi?— Oya, iyo dukoze ibintu bigaragaza ubwenge buke, abamarayika ntibaturinda kugerwaho n’ingorane. Ariko n’iyo tutakora ibintu bigaragaza ubwenge buke, na bwo dushobora kugerwaho n’ingorane. Umurimo w’abamarayika si uwo kuturinda ingorane. Ahubwo, hari undi murimo wihariye Imana yabahaye.
Bibiliya ivuga ko hari umumarayika ubwira abantu aho bari hose ko bagomba gusenga Imana (Ibyahishuwe 14:6, 7). Uwo mumarayika abibabwira ate? Mbese, yaba avugira mu ijuru n’ijwi rirenga ku buryo buri muntu wese yumva?— Oya, ahubwo abigishwa ba Yesu bari hano ku isi ni bo babwira abandi ibyerekeye Imana. Naho abamarayika bo babayobora muri uwo murimo. Abamarayika babafasha kumenya neza abantu bashaka kumenya Imana by’ukuri aho baherereye, kugira ngo babagezeho ubutumwa bwiza. Natwe dushobora gukora uwo murimo wo kubwiriza, kandi abamarayika biteguye kudufasha.
Ariko se, abantu badakunda Imana baramutse baturwanyije, twabigenza dute? Baramutse badufunze se, abamarayika batubohora?— Hari igihe babikora, ariko si ko bigenda buri gihe.
Igihe kimwe, umwe mu bigishwa ba Yesu witwaga Pawulo yari afungiwe mu bwato, kandi icyo gihe hari umuyaga mwinshi cyane. Ariko Ibyakozwe 27:23-25.abamarayika ntibahise bamubohora ako kanya, kubera ko hari abantu yagombaga kubwira ibyerekeye Imana. Umumarayika yaramubwiye ati ‘Pawulo, ntutinye. Ugomba guhagarara imbere ya Kayisari.’ Koko rero, Pawulo yari ajyanywe imbere y’umutegetsi witwaga Kayisari, kugira ngo amugezeho ubutumwa bwiza. Igihe cyose, abamarayika babaga bazi aho Pawulo ari, kandi baramufashaga. Natwe nidukorera Imana by’ukuri, bazajya badufasha.—
Hari undi murimo ukomeye abamarayika bagiye kuzakora vuba aha. Igihe Imana yateganyirije kuzarimbura abantu babi kiregereje cyane. Abantu bose badasenga Imana y’ukuri bazarimbuka. Abantu bavuga ko abamarayika batabaho ngo ni uko gusa badashobora kubabona, bazibonera ubwabo ko bibeshye.—2 Abatesalonike 1:6-8.
Naho twe se, bizatugendekera bite?— Niba turi ku ruhande rw’abamarayika b’Imana, bazadufasha. Ariko se, twaba turi ku ruhande rwabo koko?— Niba dukorera Yehova, turi ku ruhande rwabo. Kandi niba tumukorera, ubwo tugenda tubwira abandi ko na bo bagomba kumukorera.
Niba ushaka kumenya byinshi ku birebana n’ibintu abamarayika bakorera abantu, soma muri Zaburi 34:7; Matayo 4:11; 18:10; Luka 22:43 no mu Byakozwe 8:26-31.


c: text/html

text:
Abidishyi bari bafite umwami wabo; bukeye arapfa asimburwa n’umuhungu we.
Uwo mwami mushya, mu mategeko ye ya mbere ahamagaza umwiru ati« Shyira
ingoma ku karubanda, uyihe umurishyo, aho umusore wese ari mu gihugu cyanjye
aze anyitabe.» Nuko umwiru abikora uko abwiwe, abasore bose basesekara aho.
Umwami arabitegereza asanga nta musaza ubarangwamo. Ati « ni uko ni byiza; icyo
nabahamagariye ni ukubamenyesha ko ufite se w’umusaza wese agenda akamwica, kandi ntihagire n’umweugira icyo avuga kandi ngo abaze. Ni mwemere icyo
mbategetse gusa, iryo ni iteka nshiye.» Bose ntibabyishimiye birumvikana, ariko
kubera itegeko rirusha ibuye kuremera, barumvira.
Bamaze kubyemera, umwami ati «
Nimwihute mubahotore, nimumara uwo mwanda mu gihugu cyanjye, mugaruke
mubimenyeshe mbone kubasobanurira amategeko mashya, akwiranye n’ingoma
yanjye. Bashyira nzira bajya gukora ishyano bahatiwe, bamwe bahutiraho bahotora
ababyeyi babo, ngo babonereho kubazungura kandi bashimishe n’uwo mwami wabo
w’umusore. Abandi bafatwa n’impuhwe bibutse akamaro k’umubyeyi bati «Umwami yadutegetse gutsemba ababyeyi bacu, ariko ntaturora, reka tubahishe tuzavuge ko bapfuye. Nuko bacikisha ababyeyi, bajya kubahisha mu kindi gihugu, kibangikanyen’icyabo . Ariko « umubaji w’imitima tiyayiringanije» Bavuyeyo umwe abwira se ibyo umwami yabategetse ati « none si nshobora kukwica, ngwino njyekuguhisha mu buvumo, dutegereze uko bizagenda nyuma; nzajya nkugemurira rwihishwa.»
Biba bityo iminsi bahawe ishize bose bahurira i wami. Umwami ajya ku nteko ati « yemwe basore bidishyi!!!»
Bati «Karame Mwidishyi!!» twa dusaza mwatumazeho? Bati «yego mwidishyi!!!»
uwami amaze kubona ko nta musaza usigaye uzamuvuguruza ati « Ubu ngiye kubaha
itegeko ryanjye rishya, mwese mugomba kwemera ntihagire n’uhigima arihakana. bati «ritubwire Nyagasani». Ati «icyo nshaka ni uko icyo nzajya mvuga cyose
muzajya mucyemera mugira muti «Yego Mwidishyi!!!». baremera ntarindi
jambo uretse kwikiriza muti « yego mwidishyi». Baremera bose icyarimwe bati
«Yego mwidishyi».
Abasore b’Abidishyi bamaze guhabwa itegeko rishya ntibyacakabiri, umwami arabahamagara ati« nimuze tujye guhiga.» Bati «yego mwidishyi!!!» Ubwo umwami aranezerwa yumvise ko yumviwe; bageze mu ishyamba bica imparage barayiheka, barayihigukana, bacyura umuhigo. Barasira, bahabwa amayoga baranywa. Birangiye umwami ati « Aho murabona runo ruhu rw’imparage ukuntu ari rwiza bidishyi!!!», bati « turabireba Mwidishyi.» N’uko yungamo ati « Nimwende uru ruhu rukiri rubisi, murumfurebe ku mubyimba no kumaguru n’amaboko, murundodereho maze nse n’imparage.» Bati yego Mwidishyi!!!!» abahanga mu kubarira barahashinga barumudoderaho , bamaze kurangiza rukiri rubisi ati « Ahose si byiza bidishyi?» bati « Yego Mwidishyi ni byiza rwose!!!» Ati« noneho nimunshyire ku zuba nshyuhe kuko rukonje!!!» Bati « Yego mwidishyi!!!» ati « Rurankanyaga bidishyi!!!» Bati « Yego ruragukanyaga mwidishyi!!!» ati «Aho ga ndapfuye bidishyi!!!» Bati «Ahoga urapfuye mwidishyi!!!» Ati « Nimuntabare bidishyi!» Bati « Nibagutabare mwidishyi!!!» Ati« Inyota iranyishe bidishyi!» Bati « Inyota irakwishe Mwidishyi!!!» Ati «Uruhu rurumye Bidishyi!!!» Bati
«Uruhu rurumye mwidishyi!!!». Bityo bityooooooo!!!!!!!!!!!!!
Kuva kugasusuruko, kugeza mu mashenguruka. Barataha bagenda bavuga mu mayira ibyabaye ku mwami wabo. Bose bari abasore, ubwenge ari mahwi!!!Bageze imuhira, wawundi wahishe Se mu buvumo, ajya kumusura amugemuriye, umukambwe amubaza amakuru y’i Bwami, Umuhungu amutekerereza uko byagenze kuva ku itegeko rya mbere
kugeza ku muhigo no ku ruhu rw’imparage ati «Kandi yadutegetse ko icyo azajya avuga cyose ari cyo tuzajya twemera.» None dusize avuga ngo « AHOGA NDAPFUYE BIDISHYI!!!» natwe tuti « Ahoga urapfuye Mwidishyi!!!» Ati «Runyumiyeho Bidishyi !!!» Tuti «Rukumiyeho Mwidishyi!!!!» Ati «Nimuntabare Bidishyi!!!!» Tuti «Nibagutabare Mwidishyi!!!» Wa musaza arabyumviraaaaa!!!!!!!!!¨Ati « Byagtangiye ryari???»
Uwo mubyeyi w’impuhwe n’imbabazi abwira umuhungu we ati «mwa bapfu mwe!!! umwami wacu agiye gutangishwa n’ubwenge buke bwanyu bwanyu!!!Njyana i bwami benda banyice, Ariko Njye ninsanga atarahwera ndanukiza!» . N’uko umuhungu aramujyana, bagezeyo basanga agiye kunogoka. Ako kanya ahamagaza umuvure awuzuzamo amazi, baramuterura bawumuryamishamo. Hashize umwanyaaaa uruhu rutangira guhehera, rurongera ruroroha barumubamburaho ariruhutsa, ati « Ashyiiiiiiii!!!! Ndakize kandi nkijijwe n’umuntu mukuru!!!» Ashima wa musore wahishe Se, abaza n’iba hari abanda bahishe ba Se ngo babahishure bagaruke mu byabo.
N’uko aca iteka Ati « INGOMA IBIHUMBI, NTAWE UGAYA UMUSAZA KUKO ABA
AFITE UBWENGE BW’INGOMA NYINSHI YARIYE. » N’uko abakambwe batahutiweho
n’urubyaro rwabo, basubizwa ibyabo n’ubukuru bwabo .

robotstxt: allowed

filter: keep


text:
INYIGISHO YO KU WA 5 W´ICYUMWERU CYA 2 CY´IGISIBO MU MWAKA C
‘‘DUHARANIRE KUBA ABAKOZI BEZA MU MURIMA W’IMANA’’
AMASOMO: Intg 37,3-4.12-13a.17b-28; Mt 21,33-43.45-46
Bavandimwe Kristu Yezu akuzwe!
Kiliziya umubyeyi wacu yongeye kutwibutsa umugani w’abanyamizabibu b’abahotozi, tubona nk’abakozi babi tudakwiye gufataho urugero mu byo Nyagasani yaduhamagariye. Iki gisibo nigikomeze kitubera gihire, kidufashe kuzirikana kurushaho icyo Imana itubwira. Natwe Nyagasani yadushyize mu murima we kandi yifuza ko twahaba abanyamurava, tukamukunda, tukagira umutima uzirikana ko yatwizeye bityo tugahora dushishikajwe no kumuha icyatamurima igihe cyose yazira. Haba mu gisibo ndetse no mu bindi bihe bya Kiliziya, kwiyerekezaho icyo ijambo rya Nyagasani ritubwira ntako bisa. Kurizirikana turiganisha ku bandi byo ntacyo bitwungura mu nzira y’ubusabaniramana. Umugani w’abanyamizabibu b’abahotozi cyangwa w’abakozi babi nudufashe kwisuzuma no gufata ingamba nshya . Nyagasani mu neza ye ihebuje aduha amahirwe yo guhora twivugurura, yo kongera gutangira.
- Inabi yagiriwe Yozefu n’ iyagiriwe umwana wa Nyirumurima
Ibyabaye Kuri Yozefu wagambaniwe n’abavandimwe be ubwo yabasangaga abashyiriye intashyo zuje urugwiro za se ubabyara Yakobo n’ibyabaye ku mwana wa Nyirumuzabibu ubwo yasangaga abahinzi mu murima wa Se nk’uko ivanjili ibidusobanurira, birasa cyane. Byari inshamarenga y’ ibyababaje Yezu waje mu be ariko bakanga kumwakira (Yh 1,11). None se umutima utifitemo urukundo, wasabitswe n’ishyari, ni iki cyawusohokamo kitari ukunamanama hagamijwe inabi, imwe itanakangwa no kuvutsa abandi ubuzima? Reka twibande ku ivanjili. Yezu Kristu abinyujije mu mugani tumenyereye w´abanyamizabibu b’abahotozi adufashije kongera kuzirikana inabi yagiriwe n’ abo yazaniye ubuzima. Muri Yezu Kristu ineza y’Imana yarigagaje ku buryo bwose nyamara si ko bose bayibonye kandi ngo buri wese ashishikazwe no kuyitura. Mbese koko aka wa mugani ngo: ‘‘Uwiturwa ineza n’uwo yayigiriye aba agira Imana’’.
- Kuba ineza y’Imana itarakiriwe uko bikwiye bitubwira iki nk’abakristu?
Imana ntacyo itakoreye umuryango wayo igamije kuwukiza. Mu bigereranyo bivuga neza urukundo Imana yakunze umuryango wayo Isiraheri, harimo ikigereranyo cy’umuzabibu (Iz 5,1-2). Uhoraho ubwe yari awitayeho, awushyize ku mutima kandi hari icyo yarawutegerejeho. Tubihuje n’iyi vanjili y’abanyamizabibu b’abahotozi, twasanga bariya bagaragu barabaye indashima koko. Nyamara ariko tugarukiye ku kubatunga agatoki gusa no kubashinja, iyi vanjili ntiyaba ikitubereye inkuru nziza y’umukiro, ntacyo yaba itwunguye. Koko rero bagiriwe icyizere gikomeye bashingwa umuzabibu mwiza, w’agaciro gakomeye, babwirwa icyo bakwiye kuwukorera ngo ubwiza bwawo bukomeze gusagamba, nyamara babirengaho baba abahemu. Aho gukora bagamije gushimisha uwabashyize mu bye, birebeye inyungu zabo basigara batacyifuza kumubona yewe no kumva ijambo rimuturutseho. Iyo baza kugira umutima muzima bari kwishimira umwana wa Nyirumuzabibu, bakamuzimanira nk’uje mu izina rya Se, kandi turabizi ko no mu buzima busanzwe uko twakira intumwa bigaragaza uko twubashye cyangwa dusuguye uwayitumye. Koko rero nubwo icyaha cy’abo bayobozi b’ababahemu b’abayahudi n’abaherezabitambo gikomeye, bumwe mu buhemu bwabo buturangwaho mu mibereho yacu nk’abakristu. Ni kenshi tubaho nk’impumyi imbere y’ineza y’Imana, ntitubangukirwe no gushimira Imana ku bw’icyizere yatugiriye ahubwo umunsi ku wundi tukongera ikibi ku kindi, ntidukunde Imana uko bikwiye, tukabaho dukuza ishyari, urwango, amagambo mabi mu bo tubana, tukabaho mu irari rikabije ry’ibintu, yewe tukagera n’aho tutubaha uko bikwiye ubuzima bw’abandi ku buryo n’aho twe ntawe twabuvutsa, iyo hagize ubuvutswa twumva ntacyo bitwaye.
- Ntitukihutire gucira abandi urubanza
Yezu amaze kuvuga mu magambo yumvikana neza iby’inabi ya bariya bahinzi batiwe umurima w’imizabibu, abamwumvaga bose basanze ari abatindi b’abagome ndetse bakwiye kuryozwa ubwo bugome bwabo. Koko rero bishe byinshi ndetse barabijambije dore ko batabaye inyangamugayo ngo bakore birinda icyazatuma bagawa, ngo buzuze inshingano zabo, bahabere uwabatumye abizeye, baharanire kugira umusaruro mwiza kandi bazaterwe ishema no kuwumurikira Nyirumuzabibu yakwiyizira cyangwa yagira uwo atuma. Bavandimwe natwe kimwe n’iriya mbaga yumvaga Yezu, ducira abandi urubanza nyamara uwashaka gukiza ubuzima bwe yakwemera ko ari mu mubare w’abahemu agahera aho asaba Yezu wadupfiriye ngo amufate akaboko, amukure mu kibi, agendane na we mu nzira y’ubutungane. Ari abashinzwe kwita ku mibereho y’abantu mu nzego za politiki, ari abashinzwe umurimo wo kwita kuri roho zacu, ari uwabatijwe wese, yisuzumye neza yasanga hari ibyo ahuriyeho n’abanyamizabibu b’abahotozi. Twese se igihe tubatijwe, tugakomezwa, igihe duhawe amasakramentu y’uburumbuke n’ubutumwa (ubusaseridoti n’ugushyingirwa) ntitwahamije ko Imana hari ibyo idushinze kandi bikwiye kurumbuka tukazayiha raporo? Ni nde se wakwihandagaza ngo avuge ko abitunganya neza agiriye Nyagasani ku buryo igihe icyo ari cyo cyose yatanga raporo yemye?
- Muri iki gisibo twihe umugambi
Muri byinshi twafataho umugambi dukwiye kwiyibutsa ko Nyagasani yifuza abakozi beza mu muzabibu we, bityo dusabwa gukora ibyo dushinzwe tubigiriye Imana. Ku mukristu ntibihagije gukora, ahubwo gukora neza nk’uwatumwe n’Imana kandi uzahembwa na yo. Mu byo twica, rya sakramentu ry’imbabazi ni ngombwa. Abarihabwa uko bikwiye ni abisuzuma neza badata umwanya wabo bavuga ibyananiye abandi, babangukirwa no kwishinja ubwabo ari na ko barangamira Nyirimpuhwe wadupfiriye ku musaraba. Muri iki gisibo kandi rya rari ry’ibintu ritugeza habi ndetse n’uwaba atubangamira mu nzira yo kubyongera tukaba twamwikiza cyangwa twashaka abamudukiza, turitsindishe ukwigomwa, ibyo twigomwe tubifashishe Yezu ubabara mu bakene.
Dusabe umubyeyi wacu Bikiramariya wamenye ububabare bwa Yezu kurusha abandi bose, adusabire ku Mwana we umutima uhunga ikibi ukizirika cyiza.
Padiri Fraterne NAHIMANA


text:
Ku wa 5, iya 8 Nzeli 2017: Ivuka rya Bikira Mariya Mutagatifu
Amasomo: 1. Mika 5,1-4a cg. Rom 8, 28-30; Zab: Iz 61,10abcd, 11; 62, 1,2,3)
- Mt 1, 1-16.18-23 (cg. 1, 18-23)
Kuri uyu munsi wa Bikira Mariya, umunsi twizihiza ivuka rye kuri Ana na Yowakimu, tubonye akandi kanya kihariye ko kuzirikana uwo Mubyeyi wacu n’uwa Kiliziya. Yahiriwe kuva agisamwa, arahirwa kuva akivuka maze yimakazwa mu ijuru ahabwa ikamba yinjira mu ihirwe rihoraho. Uwo mubyeyi yigeze kwizihirwa maze arangurura ijwi agira ati: “Kuva ubu amasekuruza yose azanyita umuhire”.
Ihirwe rya Bikira Mariya ahora ashaka kuridusangiza. Bamwe baranga bakanangira kandi abahamagarira kwishimana na we. Uko biri kose, uhorana amatwara yo kunyura kuri Bikira Mariya agana Yezu Kirisitu mu musabano w’Ubutatu Butagatifu, uwo aba yavumbuye inzira ngufi. Umutima we usendera ineza n’urukundo byaranze Bikira Mariya. Bikira Mariya, ni urugero mu gukunda Imana Data Ushoborabyose. Amateka ye muri iyi si ntiyabaye ibyiza gusa. Tuzi ko yanyuze mu nzira y’umusaraba uremereye cyane cyane kuva aho Umwana Yezu amariye kuvuka. Tujya tunyuzamo tukazirikana imibabaro irindwi ya Bikira Mariya kuva ahungira mu Misiri na Yozefu n’akana Yezu kuzageza ahagaze mu nsi y’umusaraba wa Yezu. Imibabaro n’ibyiza byakomeje gusimburana mu mibereho ye ariko nta kintu na kimwe cyazimije muri we Urukundo. Ukunda atunganira Imana haba mu byishimo haba no mu mibabaro.
Arahirwa Bikira Mariya we wahoraga akereye kumva Ijambo ry’Imana mu mutuzo no mu bwiyoroshye. Guhora yifitemo amatwara amuhuza na Jambo, ni byo byatumye ihirwe rye rihinduka icyerekezo umuntu wese wamenye Imana ya Isiraheli aganamo. Abakirisitu bakunze kuzirikana imibereho ya Bikira Mariya bahita bumva ku bwa Roho Mutagatifu ko Bikira Mariya akwiye ibisingizo ku isi hose. Kuva ahagana mu myaka ya magana atanu, i Yeruzalemu bagirira icyubahiro gikomeye aho bivugwa ko Umubyeyi wacu yavukiye. Bahubatse Bazilika nini yitiriwe Mutagatifu Ana.
Umukirisitu wese nakomeze na we agere ikirenge mu cya Bikira Mariya: Twitoze ubwiyoroshye twitaze ubworo bw’umutima buretwa n’ijosi rishingaraye rishobora kuranga umuntu wese utitoza kumvira Roho Mutagatifu. Kurebera kuri Bikira Mariya, ni ko kugenda twinjira muri ya sura y’Umwana w’Imana uko Pawulo intumwa yabivuze. Gukurikiza Bikira Mariya, ni ko kubasha kwinjira neza mu muhamagaro Imana Data Ushoborabyose yatugeneye. Iyo ni inzira igeza ku butagatifu. Ni yo Imana yatoreye uwo wese yahaye ubuzima. Kuri iyi si, ni byiza guharanira ikuzo ry’ab’ijuru. Iryo kuzo Bikira Mariya ariganjemo kuko yabashije gukunda mu bwiyoroshye bw’umutima. Tureke uburangare ubwo ari bwo bwose mu nzira twatangiye igihe tubatizwa niba koko dushaka kuzahirwa iteka mu ijuru.
Yezu Kirisitu asingizwe. Umuhire Bikira Mariya aduhakirwe maze n’abatagatifu bose badusabire kuri Data Ushoborabose.
Padiri Cyprien Bizimana


text:
Ubuvuzi bukoresha Ibiganiro (Psychotherapy)
0
0
Ubuvuzi bukoresha Ibiganiro (Psychotherapy)
Ijambo “Ikiganiro” ribangukira abantu bumvise “Psychotherapy”. Inzobere mu buvuzi bw’indwara zo mu mutwe iragufasha ukamenya amarangamutima akubangamiye, ibitekerezo n’imyitwarire. Niho, inzobere igufasha kumenya uko wabihindura bityo ukabaho neza mu buzima bwawe bwa buri munsi. Akenshi Ibiganiro bikorwa n’umuntu ku giti cye, umuryango cyangwa itsinda, bugakoreshwa na bana cg abantu bakuru. Ikiganiro kimwe kimara hagati y’iminota 50 na 60.
Inzobere zikoresha ibiganiro mu kuvura indwara zo mu mutwe bafasha abantu kurenga ibibazo n’indwara bitandukanye, birimo:
Anxiety
OCD
Depression
PTSD
Panic
Bipolar disorder
Phobias
Psychosis
Chronic stress,
Sexual disorders
Disordered eating
Schizophrenia
Uburyo bukoreshwa mu kuvura indwara zo mu mutwe hifashishijwe ibiganiro:
Cognitive Behavioral Therapy (CBT)
Compassion Focused Therapy (CFT)
Behavioral Therapy
Dialectical Behavioral Therapy (DBT)
Emotional Focused Therapy (EFT)
Eye Movement Desensitization
Psychodynamic psychotherapy
Interpersonal Therapy
CBT ni urugero rwiza rw’uburyo bukoreshwa mu gushakira ibisubizo ibibazo bitandukanye.
Ubu buryo buhuriza hamwe ubuvuzi bw’imitekerereze n’imyitwarire, bigatuma abafashwa bumva neza aho amarangamutima, ibitekerezo n’imyitwarire byabo bihurira.
CBT ifasha abantu kumenya neza uburyo bw’imitekerereze budakwiye, kumva neza abandi no guhangana n’ibibazo bikomereye ubuzima bwabo.
Ni uburyo bukundwa gukoreshwa kuko birihuta kuba umuntu yamenya akanahangana n’ibimukomereye. Akenshi bisaba umubare muto w’ibiganiro ugereranije n’ubundi buryo, kandi CBT ifite umurongo ngenderwaho.
Icyo wakwitega kuri CBT
Ugereranije, 75% by’abantu bahitamo gukoresha ubu buryo bavuga ko bubagirira umumaro. CBT itwara ibiganiro byihariye biri hagati ya 5 na 20. CBT akenshi igizwe no:
Kwiga ku kibazo cyo mu mutwe ufite
Kwiga no gushyira mu bikorwa imikoro itandukanye harimo imyitozo iruhura, umutuzo, guhangana n’umujagararo(stress) no kwigirira icyizere.
Uko wakwitegura Ikiganiro cya mbere
Ku giti cyawe, ushobora kwanzura ko wahabwa ubufasha hakoreshejwe CBT. Cyangwa umuga cyanwa undi muntu ashobora kukugira inama yo gukoresha ubu buryo. Iyi niyo ntangiriro:
Shaka inzobere muri ubu buvuzi
Menya neza ibiciro
Menya icyo wifuza ko mukoranaho
Reba ibyangombwa byutanga ubuvuzi afite
Amateka y’ibyo yize;
Impamyabumenyi;
Icyangombwa kimwemerera gukora uwo mwuga;
Baza neza igice azobereyemo;
Menya neza uko akora
Ubwoko bw’ubuvuzi bugukwiriye
Intego z’ubuvuzi uzahabwa
Indeshyo ya buri kiganiro
Umubare w’ibiganiro muzagirana
Uko Ubuvuzi bukoresha Ibiganiro yakugirira umumaro
Izi ntambwe zikurikira zishobora gukoreshwa kugira ngo wungukire n’ Ubuvuzi bukoresha Ibiganiro:
Fatanya n’inzobere mu buvuzi uhabwa
Fungukira kuvuga kandi uvugishe ukuri
Ibande cyane ku ntego n’uburyo buzakoreshwa
Ntiwitege impinduka z’ako kanya
Kora neza imikora uhabwa n’inzobere
Niba ubuvuzi uhabwa butagufasha uko bikwiye, bimenyeshe inzobere mukorana muri urwo rugendo.
Ubwoko bw’ ubuvuzi bukoresha Ibiganiro buhera kumuntu kugiti cye, mumuryango, cyangwa mumatsinda. Buraboneka kubantu bakuru ndetse nabana. Mubisanzwe, buri Kiganiro kimara iminota 50 - 60. Ubuvuzi uhabwa bushobora kudahita bugufasha uko ubyifuza. Ariko butanga imbaraga n’uburyo bwiza bwo guhangana n’ibibazo ufite, ukiyumva neza kandi ubuzima bwawe bukabona igisobanuro.


text: Muri icyo gihe, Yezu agiye kuva kuri iyi si ngo asange Se, abwira abigishwa be ati «Umuvugizi nzaboherereza aturutse kuri Data, Roho Nyir’ukuri ukomoka kuri Data, naza azambera umugabo. Namwe rero muzambera abagabo, kuko twabanye kuva mu ntangiriro. Mbibabwiye ngira ngo ejo mudatsitara. Bazabaca mu masengero; ndetse n’igihe kirageze, maze uzabica wese azibwire ko yubashye Imana. Ibyo bazabibagirira babitewe n’uko batamenye Data, nanjye ntibamenye. Ibyo mbibabwiye ngira ngo igihe cyabyo nikigera, muzibuke ko nababuriye. Sinabibabwiye ngitangira, kuko twari kumwe.»


text:
Kandi kugira ngo ne guterwa kwishyira hejuru kurenze ibikwiriye ni uko nahishuriwe ibikomeye cyane, ni cyo cyatumye mpabwa igishakwe cyo mu mubiri, ari cyo ntumwa ya Satani yo kunkubita ibipfunsi, ngo ne kwishyira hejuru kurenza ibikwiriye.Kuri icyo kintu ninginze Umwami wacu gatatu ngo kimvemo.Ariko arampakanira ati “Ubuntu bwanjye buraguhagije, kuko aho intege nke ziri ari ho imbaraga zanjye zuzura.” Nuko nzanezerwa cyane kwirata intege nke zanjye, ngo imbaraga za Kristo zinzeho.(2 Abakorinto 12: 7-9)
Nick Vujicic numuvugabutumwa wavutse adafite amaboko n’amaguru. Igihe yavukaga, itorero se yari abereye pasiteri ryatakambiye riti: "Niba Imana ari Imana y’urukundo, ni ukubera iki ireka ikintu kibabaje kibaho?"
Nyuma yo kunyura mu bibazo byinshi by’umubiri, amarangamutima, no kwibaza ibibazo byinshi, Nick yaje guhindukirira Imana, hanyuma imuhishurira ko intege nke ze zigiye kuba imbaraga z’ubuhamya bwe. Uyu munsi, azenguruka isi ashishikariza abandi gushyigikira ubumuga bwabo no gukoresha ubushobozi bwabo mu kwiringira Imana!
Pawulo yifuzaga uko byagenda kose ko igishakwe cyamunaniye gikurwaho, ariko Imana irangiza ikiganiro imubwira ngo: "Ubuntu bwanjye buraguhagije, kuko imbaraga zanjye zujujwe mu ntege nke!"
Twese hari aho dufite intege nke, umubiri, imitekerereze cyangwa mu bundi buryo. Ariko, ibyo ubona ko ari "intege nke" bishobora guhinduka imwe mu mbaraga zawe zikomeye uramutse ubihaye Imana, niba uyisabye kuyikoresha kubw’icyubahiro cyayo! Ubuntu n’imbaraga bye bizagufasha noneho kubyihanganira no kuguha ubushobozi bwo gukora ibintu bikomeye!
Umva ijwi ry”Imana:
Reka dufate umwanya wo kumva icyo Imana ishaka kuvuga. Reka Imana ikwereke uburyo ishobora guhindura intege nke zawe ubuhamya bukomeye bwubaka abandi.
Gusenga biroroshye. Vugana n’Imana nkuko wifuza kuganira n’inshuti yawe. Imana iragukunda kandi ibasha kumva byose. Dore urugero rw’isengesho: "Mwami, mfasha kubona intege nke zanjye nk’ikibaho kugira ngo imbaraga zawe zigaragare. Icyubahiro cyose kibe icyawe."
Himbaza Imana:
Guhimbaza Imana ni ukuyereka ko tuyishimira. Ni ubuhe butumwa ushaka gutanga muri iki gihe? Fata akanya ushimire Uwiteka.
Kora uyu munsi:
Noneho ucukumbure cyane mu byo wakiriye. Ni iki wakora kugira ngo ushyire mu bikorwa ibyo Imana yakubwiye? Andika ibikorwa bifatika ushobora gukora.
Wubahe Imana:
Inzira yacu y’umunsi irarangiye. Reka dusengere hamwe kugira ngo twubahe Imana yacu.
"Urakoze Mwami ku bw’inzira zawe zitunganye. Kuko ubwami, ububasha n’icyubahiro, ari ibyawe none n’iteka ryose. Amen!"
Source: www.topchretien
[email protected]


text:
Isomo rya 1: Intangiriro 37,3-4,12-13a.17b-28
Israheli akikundira Yozefu kuruta abandi bahungu be bose, agatsinda yari umwana wo mu zabukuru. Yari yaramuboheye ikanzu y’amaboko maremare. Bene se babonye ko amutonesheje, baramwanga, ntibongera kumuvugisha neza. Umunsi umwe, bene se bari bahuye amatungo ya se kuri Sikemu.Yakobo abwira Yozefu, ati «Abo muva inda imwe ntibaragiye i Sikemu? Ngwino, nkohereze aho bari.» Nuko Yozefu agenda akurikiranye bene se, koko abasanga i Dotani. Bamubonera kure; atarabageraho, batangira kumugambanira ngo bamwice. Baravugana bati «Dore wa murosi araje! Nimuze tumwice ubu noneho, tumujugunye muri rimwe muri ariya mariba. Tuzavuge ko inyamaswa y’inkazi yamumize, maze tuzarebe aho za nzozi ze zizamugeza!» Rubeni arabyumva, agerageza kumubakiza. Arababwira ati «Twoye kumwica.» Rubeni yungamo ati «Mwimena amaraso, ahubwo nimumujugunye muri ririya riba riri ku gasi, ariko mwoye kugira ikindi mumutwara.» Kwari ukugira ngo amubakize, azamusubize se. Nuko Yozefu akibageraho, baramufata, bamwambura ikanzu ye, ya kanzu y’amaboko maremare, bamujugunya mu iriba ryakamye, ritakirimo amazi. Baricara bararya. Bagiye kubona, babona urushorerane rw’Abayismaheli bari baturutse i Gilihadi, ingamiya zabo zikoreye amakakama yosa, imibavu n’ishangi, bajya kubicuruza mu Misiri. Nuko Yuda abwira bene se, ati «Kwica murumuna wacu tugahisha amaraso ye bitumariye iki? Nimuze tumugure na bariya Bayismaheli, tutagira icyo tumutwara kandi tuva inda imwe, dusangiye n’amaraso.» Iyo nama bene se barayishima. Haza kuza Abamadiyani b’abacuruzi; Yozefu ni ko kumukura muri rya riba, bamugura n’Abayismaheli, bamugura amasikeli makumyabiri ya feza, Yozefu bamujyana mu Misiri.
Zaburi ya 104(105), 4a.5a.6, 16-17, 18-19, 20-21
Nimugarikire Uhoraho Nyir’ububasha,
nimwiyibutse ibikorwa bye bihebuje,
mwebwe nkomoko ya Abrahamu, umugaragu we,
bahungu ba Yakobo, abatoni be!
Nuko Uhoraho ateza inzara mu gihugu,
ibyo kurya birabura;
abanza koherezayo umuntu,
Yozefu wari umaze kugurwa bucakara.
Ibirenge bye babibohesha ingoyi,
ijosi rye baryambika iminyururu,
kugeza ubwo ijambo ry’Uhoraho rigaragaje ko ari umwere.
Umwami ategeka kumubohora,
umutegetsi w’amahanga aramufunguza.
Amugira umugenga w’urugo rwe,
umutegetsi w’ibintu bye byose.
Ivanjili ya Mutagatifu Matayo 21,33-43.45-46
Nimwumve undi mugani. Habayeho umuntu wari ufite umurima, awuhingamo imizabibu, awuzengurutsa uruzitiro, acukuramo urwengero, yubakamo n’umunara w’abararirizi, awatira abahinzi, maze yigira mu rugendo. Igihe cy’isarura cyegereje, atuma abagaragu be ku bahinzi, kugira ngo bahabwe ibyatamurima. Ariko abahinzi bafata abagaragu be, umwe baramukubita, undi baramwica, undi bamutera amabuye. Nuko arongera yohereza abandi bagaragu baruta aba mbere ubwinshi, na bo babagenza batyo. Hanyuma abatumaho umwana we, yibwira ati ‘Umwana wanjye we nta cyo bazamutwara.’ Ariko abahinzi babonye umwana we, barabwirana bati ‘Dore uzamuzungura; nimuze tumwice, maze tuzazungure ibye!’ Nuko baramufata, bamwigiza hirya y’imizabibu, baramwica. Aho nyir’imizabibu azahindukirira, azagenzereza ate abo bahinzi?» Baramusubiza bati «Abo batindi, azabica urw’abagome, maze imizabibu ye ayatire abandi bahinzi bazajya bamuha ibyatamurima uko isarura rigeze.» Nuko Yezu arababwira ati «Ntimwigeze musoma mu Byanditswe ngo ‘Ibuye ryajugunywe n’abubatsi ryabaye insanganyarukuta; icyo gikorwa cya Nyagasani cyatubereye igitangaza.’ Ni cyo gituma mbabwira nti ‘Ingoma y’Imana muzayinyagwa, maze ihabwe ihanga rizayibyaza imbuto.’


text:
Isomo rya 1: Yeremiya 7,23-28
Gusa nabisabiye ibi bikurikira: Nimwumve ijwi ryanjye nzababere Imana, namwe muzambere umuryango; mukurikire neza inzira mberetse, bityo muzahirwa. Ariko ntibumvise, nta bwo bateze amatwi, ahubwo bigenjereje uko bishakiye, maze banangira umutima ku buryo buteye ishozi; aho bandebye bantera umugongo.
Kuva abasekuruza babo bava mu gihugu cya Misiri, sinigeze ntuza kuboherereza buri munsi abagaragu banjye bose b’abahanuzi kugeza na n’ubu. Ariko ntibanyumvise, nta bwo banteze amatwi, bashingaritse ijosi ryabo, barusha abasekuruza babo ubugome. Ubasobanurira ayo magambo yose, ariko ntibakumve. Urabahamagara, ariko ntibakwitabe. None rero ubabwire uti «Dore umuryango utumva Uhoraho Imana yawo, ukanga kwigishwa: ukuri kwarayotse, ntikukirangwa ku munwa wabo.»
Zaburi ya 94(95),1-2.6-7ab.7d-9a
Nimuze, tuvugirize impundu Uhoraho,
turirimbe Urutare rudukiza;
tumuhinguke imbere tumurata,
tumuririmbire ibisingizo.
Nimwinjire, duhine umugongo twuname;
dutere ivi imbere y’Uhoraho waturemye.
Kuko we ari Imana yacu,
naho twe tukaba imbaga yo mu rwuri rwe,
n’ubushyo buragiwe n’ikiganza cye.
Iyaba uyu munsi mwakundaga mukumva ijwi rye!
«Ntimunangire umutima wanyu nk’i Meriba,
nko ku munsi w’i Masa, mu butayu,
aho abasekuruza banyu banyinjaga,
aho bangeragerezaga, n’ubwo bari barabonye ibikorwa byanjye.
Ivanjili ya Mutagatifu Luka 11,14-23
Umunsi umwe Yezu yariho yirukana roho mbi yari yagize umuntu ikiragi. Roho mbi imaze kumuvamo, ikiragi kiravuga, abantu bose baratangara. Icyakora bamwe muri bo baravuga bati «Belizebuli, umutware wa roho mbi, ni we yirukanisha roho mbi.» Naho abandi bamusaba ikimenyetso kivuye mu ijuru bamwinja. Yezu amenya ibyo batekereza, arababwira ati «Ingoma yose yibyayemo amahari irarimbuka, n’amazu yayo yose akagwirirana. Niba rero Sekibi yibyayemo amahari, ingoma ye izakomera ite, ko muvuga ngo roho mbi nzirukanisha Belizebuli? Niba ari Belizebuli nirukanisha roho mbi, abana banyu bo bazirukanisha nde? Ni bo rero bazababera abacamanza. Ariko niba ari urutoki rw’Imana nirukanisha roho mbi, ni uko Ingoma y’Imana yabagezemo.
Iyo umuntu w’umunyamaboko kandi ufite intwaro arinze urugo rwe, ibye biba amahoro. Ariko iyo haje umurusha amaboko akamutsinda, akamwambura intwaro yari yiringiye, amunyaga ibye akabigaba. Utari kumwe nanjye, aba andwanya; n’utarunda hamwe nanjye, aba anyanyagiza.


text:
Yavukiye mu Mujyi wa El Cobre, muri Leta ya Tachira ku wa 27 Gicurasi 1909. Ni we mugabo ufite imyaka myinshi mu bari ku Isi. Atuye mu misozi yo mu gace yavukiyemo.
Aciye ako gahigo, nyuma y’urupfu rwa Saturnino de la Fuente Garcia ukomoka muri Espagne watabarutse ku wa 19 Mutarama 2022 ku myaka 112 n’amezi 11. Ugendeye ku matariki Juan yavukiyeho, yaciye ako gahigo muri Gashyantare uyu mwaka.
Aracyari umugabo ufite ubuzima buzira umuze, wibuka ubuzima yabayemo uhereye mu bwana bwe, urushako, amazina y’abana be, abuzukuru n’abuzukuruza.
Akunda kuba ari hafi y’umuryango we n’inshuti kugira ngo baganire ku mateka.
Kugira ngo ace aka gahigo, uyu mukambwe yasobanuye ko yabikesheje ubuzima yanyuzemo aho afata ifunguro ryujuje intungamubiri ni mugoroba n’ikirahure cy’amazi buri munsi.
Ku myaka itanu, ngo yajyanaga n’ababyeyi be mu murima gusarura ikawa. Amaze imyaka 25 apfakaye nyuma y’uko yari abanye n’umugore imyaka 60. Afite abana 11, abuzukuru 41, abuzukuruza 18 n’ubuvivi 12.


text:
Ibisobanuro birambuye
Ibiranga ibicuruzwa
Porogaramu:
- Kugenzura no kuyobora amazi cyangwa umwuzure
- Banki y'umwuzure cyangwa banki iyobora
- Kwirinda kumena urutare
- Kurinda amazi nubutaka
- Kurinda ikiraro
- Gushimangira imiterere yubutaka
- Kurinda ubwubatsi bwakarere ka nyanja
- Ubwubatsi bw'icyambu
- Inkuta zo kwigunga
- Kurinda umuhanda
Inyungu:
Guhinduka:Guhinduka ninyungu zingenzi zuburyo bwa gabion.Kubaka inshuro ebyiri impande enye zubaka birayemerera kwihanganira gutura bitavunitse.Uyu mutungo ni ingenzi cyane cyane iyo imiterere iri kumiterere yubutaka butajegajega cyangwa ahantu hashobora gukorerwa ibikorwa byumuyaga cyangwa imigezi bishobora kwangiza urutoki rwimiterere kandi bigatera gutura muburyo.
Kuramba:Gabion ishyigikira imikurire yikimera itanga igifuniko kizima kuri meshi yamabuye, bikongerera igihe kirekire.Mubisanzwe, insinga ya wire irakenewe mumyaka mike yambere yubuzima;nyuma icyuho kiri hagati yamabuye cyuzuyemo igitaka, sili, nigiti cyibiti bikora nkibikoresho byo guhuza amabuye.
Imbaraga:Urushundura rw'icyuma rufite impande enye zifite imbaraga kandi zihindagurika kugirango zihangane n'imbaraga zituruka ku mazi n'isi, kandi imiterere igaragara ya gabion ituma ikurura kandi ikwirakwiza ingufu nyinshi.Ibi bigaragarira mubikorwa byo kurinda inkombe aho gabion yubatswe ikomeza gukora nyuma yigihe kinini kinini cyananiranye.Byongeye kandi, inshundura ebyiri zometse kuri mesh ntizishobora gufungura iyo zaciwe.
Uruhushya:Inkuta za Gabion zabanjirije amazi no gutuza ahantu hahanamye hamwe nigikorwa cyo guhuza no kugumana, bikabuza iterambere ryumuvuduko wa hydrostatike inyuma yurukuta rwa gabion.Imiyoboro ikorwa nuburemere, kimwe no guhumeka nkuko imiterere yimyenda ituma umwuka ugenda unyuramo.Mugihe imikurire yikimera itera imbere muburyo, inzira yo guhinduranya ifasha mugukuraho ubuhehere inyuma - sisitemu ikora neza kuruta kurira umwobo kurukuta rusanzwe.
Igiciro gito:Sisitemu ya Gabion ifite ubukungu burenze ibyubatswe cyangwa igice cyakomeye kubwimpamvu zikurikira:
- Bisaba kubungabungwa bike
- Kwiyubaka kwayo ntibisaba akazi kabuhariwe kandi kuzuza amabuye birahari kurubuga cyangwa kuri kariyeri iri hafi,
- Irasaba bike cyangwa ntabitegurwa, kuko ubuso bugomba kuba buringaniye gusa kandi neza.
- Gabion iraruhije, idasaba gutanga amazi ahenze
Ibidukikije:Gabions nigisubizo cyangiza ibidukikije kugirango habeho guhagarara.Bimaze kuvugwa ko kuzuza amabuye bikorwa namabuye karemano akora gabion, mubisanzwe bikurura imikoranire hagati yubutaka nameza yamazi kandi bikanemeza ko hashyirwa ubutaka mu cyuho gito hagati yuzura amabuye mugihe cyo kumena amazi bikongera bigatera imikurire yibimera.
Ubwiza:Gabion ishyigikira ibimera imaze kuganirwaho;mubihe bimwe na bimwe imikurire yikimera irakomeye cyane, bigatuma imiterere ya gabion itagaragara, kandi ishimishije kubireba.Ubundi niba imbaraga zinyongera zitangwa mugihe cyo kubaka, gabion irashobora gukora imiterere ishimishije hamwe nibimera.Bitandukanye nubundi bwoko bwibikoresho nkurukuta rwa modular urukuta rwa gabion ntiruhindura ibara kubera amazi.
Ibisobanuro:
galvanised, galfan, PVC ikinguye insinga: 6 * 8cm, 8x10cm, insinga ya meshi 10 * 12cm: 2.2mm, 2.7mm, 3.0mm
Agasanduku ka Gabion kagizwe nibice byurukiramende, bihimbwe kuva inshundura ebyiri-zuzuye, zuzuye amabuye.Kugirango ushimangire imiterere, impande zayo hamwe ninsinga ifite diameter ndende kuruta insinga ya mesh.Agasanduku ka Gabion kagabanijwemo selile na diaphragms kuri metero 1.


text:
Kuri uyu wa 20 Nzeri 2019, urubyiruko 1,678 rurangije amasomo y’igororamuco n’imyuga mu Kigo Ngororamuco cya Iwawa rwahawe impamyabushobozi z’ayo masomo, bityo rusubizwa mu miryango rukomokamo no mu buzima busanzwe.
Uyu muhango wo guha impamyabushobozi urubyiruko rugororerwa mu Kigo Ngororamuco cya Iwawa ku nshuro ya 18, wateguwe n’Ikigo cy’Igihugu Gishinzwe Igororamuco (NRS).
Uretse uru rubyiruko 1,678 rwahawe impamyabushobozi z’amasomo y’igororamuco n’imyuga, hari n’abandi 402 bashoje amasomo y’igororamuco ariko kuko bitari ngombwa ko biga amasomo y’imyuga, na bo bakaba bashubijwe mu buzima busanzwe. Bityo, umubare w’abashubijwe mu buzima busanzwe bose uyu munsi ni urubyiruko 2,080.
Mu ijambo yagejeje ku bitabiriye uyu muhango, Umuyobozi Mukuru w’Ikigo cy’Igihugu Gishinzwe Igororamuco Bwana Aimé BOSENIBAMWE yashimiye abafatanyabikorwa uruhare bagaragaza mu ishyirwamubikorwa rya gahunda zo gukumira imyitwarire ibangamira abaturage, kugorora ababaswe na yo, no gusubiza mu buzima busanzwe abasoza amasomo y’igororamuco.
Yakanguriye kandi umuryango nyarwandakwakira neza abasoza amasomo y’igororamuco no kubashyigikira mu bikorwa bibafasha gusubira mu buzima busanzwe nyuma yo kugororwa.
Yagize ati: “Twese turasabwa gufasha mu bushobozi bwacu bwose uru rubyiruko rurangije amasomo y’igororamuco n’imyuga, kugira ngo ahazaza harwo hakomeze kuba heza, hatagira ugira intege nke agasubira mu migenzereze mibi. Dushyize hamwe byose birashoboka.
Mu rwego rwo gufasha abarangije amasomo y’igororamuco n’imyuga mu Kigo Ngororamuco cya Iwawa gusubira mu buzima busanzwe mu buryo burambye, Ikigo cy’Igihugu Gishinzwe Igororamuco (NRS)ku bufatanye n’abafatanyabikorwa cyane cyane uturere cyashyizeho gahunda zitandukanye zigamije kubafasha gusubira mu buzima busanzwe. Zimwe muri izo gahunda ni:
• Amahuriro y’urubyiruko rwarangije amasomo y’igororamuco yashyizweho ku rwego rw’umurenge no ku rwego rw’Akarere;
• Amahuriro y’ababyeyi b’urubyiruko rwarangije amasomo y’igororamuco yashyizweho ku rwego rw’akarere;
• Komite zishinzwe gusubiza mu buzima busanzwe abasoza amasomo y’igororamuco zashyizweho ku rwego rw’umurenge no ku rwego rw’akarere;
• Koperative z’abarangije amasomo y’igororamuco mu Kigo Ngororamuco cya Iwawa zashyizweho kandi zirakora;
• Guha inkunga n’inguzanyo abarangije amasomo y’igororamuco mu rwego rwo kubafasha kugura ibikoresho bakenera mu mishinga yabo hagamijwe kubafasha kwihangira imirimo no kwiteza imbere. Bityo,ubu koperative 33 n’abantu ku giti cyabo 143 barangije amasomo y’igororamuco n’imyuga bamaze guhabwa inkunga n’inguzanyo yavuzwe haruguru. Amafaranga amaze gutangwa muri iyi gahunda angana na 289,328,000 Frw. Aya mafaranga anyuzwa mu Kigega Gitera Inkunga Imishinga Mito n’Icirirtse (BDF) ndetse n’Ibigo by’Imari (Umurenge SACCO).
• Guhuza abarangiza amasomo y’igororamuco n’ibigo bitandukanye cg ba Rwiyemezamirimo mu rwego rwo kubashakira imirimo, ababyifuza bagafashwa gukomeza amashuri bari baracikirije, n’izindi gahunda.
Nk’uko byagarutsweho n’Umuyobozi Mukuru wa NRS Bwana Aime BOSENIBAMWE, izi gahunda zizafasha Leta kugabanya umubare w’abasubira mu migenzereze mibi, kugira uburyo buhoraho bwo gukurikirana abavuye mu bigo ngororamuco hagamijwe kumenya imibereho yabo ndetse n’aho baherereye, ndetse no gukumira ubwiyongere bw’ubuzererezi n’ikoreshwa ry’ibiyobyabwenge mu rubyiruko.
Ni iki twamenya ku Kigo Ngororamuco cya Iwawa?
Ikigo Ngororamuco cya Iwawa giherereye ku Kirwa cya Iwawa kiri mu Kiyaga cya Kivu, mu Ntara y’Uburengerazuba, Akarere ka Rutsiro, Umurenge wa Boneza. Ni kimwe mu bigo ngororamuco bitatu by’Ikigo cy’Igihugu Gishinzwe Igororamuco, ari byo:
· Ikigo Ngororamuco cya Iwawa kigororerwamo abasore n’abagabo bari hejuru y’imyaka 18 y’amavuko bafite imyitwarire ibangamira abaturage. Ubu iki kigo gifite ubushobozi bwo kwakira abasore n’abagabo 4,000, ariko imirimo yo kukivugurura no kucyongerera ubushobozi yaratangiye, ku buryo mu gihe kiri imbere kizaba cyakira abasore n’abagabo 6,000.
· Ikigo Ngororamuco cya Gitagata giherereye mu Karere ka Bugesera, Umurenge wa Musenyi, kigororerwamo abana b’abahungu bafite imyaka hagati ya 10-18 bagaragaweho imyitwarire ibangamira abaturage, n’abagore n’abakobwa bagaragaweho imyitwarire ibangamira abaturage.
· Ikigo Ngororamuco cya Nyamagabe giherereye mu Ntara y’Amajyepfo, Akarere ka Nyamagabe, Umurenge wa Gatare. Iki kigo kigororerwamo abagabo bafite imyitwarire ibangamira abaturage bagera ku 1,500, ariko imirimo yo kucyubaka nirangira kizaba gifite ubushobozi bwo kwakira abantu 2,000.
Inshingano z’Ikigo Ngororamuco cya Iwawa ni:
=> Kugorora urubyiruko n’abagabo bafite imyaka irenga 18 y’amavuko bagaragaweho imyitwarire ibangamira abaturage nk’ubuzererezi, uburara, gukoresha ibiyobyabwenge n’ubujura budakabije, bagahabwa inyigisho, ubujyanama n’ibiganiro bigamije kubagarura mu murongo mwiza ubaganisha ku myitwarire itabangamiye abaturage;
=> Guha inyigisho z’ubumenyi n’ubumenyingiro abakiriwe mu kigo zibategurira gusubira mu buzima busanzwe no kugira uruhare mu bukungu n’iterambere by’igihugu cyacu.
Kugeza ubu, urubyiruko n’abagabo barenga 20,000 bamaze gusoza amasomo y’igororamuco n’imyuga mu Kigo Ngororamuco cya Iwawa no gusubizwa mu buzima busanzwe. Amasomo y’imyuga ahabwa uru rubyiruko n’abagabo ku bufatanye n’Ikigo cy’Igihugu Gishinzwe Guteza Imbere Ubumenyingiro n’Imyuga (WDA).
Ikigo cy’Igihugu Gishinzwe Igororamuco ni iki?
Ikigo cy’Igihugu Gishinzwe Igororamuco (NRS) ni ikigo cya Leta cyashyizweho mu mwaka wa 2017, gifite inshingano rusange yo guca imyitwarire yose ibangamira abaturage binyujijwe mu kugorora umuco, gutanga uburere, ubumenyi n’ubumenyingiro.
Inshingano za NRS zikubiye mu ngingo enye, ari zo:
• Gushyiraho ingamba zinoze zikumira ibikorwa biganisha ku ngeso n’imyitwarire bibangamira abaturage;
• Gutegura gahunda zirambye z’igororamuco zigamije guhindura imyitwarire y’abafite ingeso n’imyitwarire bibangamira abaturage;
• Gutegura gahunda zirambye zo gusubiza mu buzima busanzwe abari bafite ingeso n’imyitwarire bibangamira abaturage no gukurikirana ishyirwa mu bikorwa ryazo;
• Guhuza ibikorwa by’inzego zose zifite ibikorwa bigamije igororamuco (cyane cyane ibigo ngororamuco n’ibigo binyurwamo by’igihe gito) no gukurikirana imikorere yabyo.
Ibikorwa cyangwa imyitwarire bibangamira abaturage ni ibihe?
Ni imikorere cyangwa imyitwarire mibi nk’uburaya, gukoresha ibiyobyabwenge, ubujura, gusabiriza, ubuzererezi, kubunza ibicuruzwa mu nzira mu buryo butemewe, n’indi myitwarire yose ibangamiye abaturage.
Ibindi bisobanuro mwabisanga ku rubuga rwacu: www.nrs.gov.rw
Mukeneye ibindi bisobanuro mwabibaza:
Clarisse Kawera
Umuyobozi Ushinzwe Itangazamakuru n’Imenyekanishabikorwa
Ikigo cy’Igihugu Gishinzwe Igororamuco (NRS)
+250 732893205
Clarisse.kawera@nrs.gov.rw


text:
Mw’isezerano rya kera nta hantu wabona umuntu witwa Umwana w’Imana. Nta bana b’Imana b’abantu bariho. Abitwa abana b’Imana mu isezerano rya Kera rero, ni abamalayika b’Imana. Ben Elohim mu giheburayo bivuze abana b’Imana. Ubona ahandi rero handitse ngo abana b’Imana barateranaga Satani nawe agaterana nabo. Ushobora kugirango yenda ni abera/abatagatifu bateranaga mu rusengero maze Satani nawe akabazamo. Abana b’Imana biraboneka rero ko bidasobanura abantu mu isezerano rya kera. Ushobora gusoma :
Yobu 1:6. Umunsi umwe abana b’Imana baje bashengereye Uwiteka, kandi na Satani yazanye nabo. Mw’isezerano Rishya ho, nyuma yo gucungurwa umuntu wamaze kwakira Yesu Kristo nk’Umwami n’umukiza we, yamuhaye ubushobozi bwo kwitwa abana b’Imana. Bivuze ko mbere y’uko Yesu aza mw’isi nta kindi gihe umuntu yari yarigeze aba cyangwa se ngo yitwe umwana w’Imana. Abana b’Imana bo mw’Isezerano rya Kera ni abamalayika bigometse baza kuryamana n’abakobwa b’abana b’abantu kw’isi. Bambaye imibili y’abantu nkuko mu bubasha abamalayika bafite bihindura icyo bashaka cyose. Abamalayika reroni ni banini cyane si bato nk’abantu, bamaze kuryamana n’abakobwa b’abantu, babyaramo abantu banini cyane baje kwitwa ibihanda( Giants/Geant) bene abo igice kimwe cyabaga aria bantu, ariko umutima ari uwa gishitani. Uko bigaragara muri kamere kamere y’amashitani harimo kamere yo kurarikira abagore b’abantu. niyo mpamvu muzabona hari amadini abagabobarongora abagore benshiiiiii, biva kuri iyo kamere ya gishitani yo kurarikira abagore b’abantu itajya irangira bigatuma batunyurwa n’umwe. Mujye mukunda gushishoza ku byanditswe bigenda byuzuzanya.Ubwo nyuma y’urwo rubyaro rw’abantu n’amashitani, bavutsemo abantu banduye bafite umutima wa gishitani bazana ingso mbi nyinshi mw’isi.
Niyo wagira ute ntibishoboka ko amashitani akizwa ngo yubahe Imana kuko yamaze gucibwaho iteka. Ntibyakunda kuko bafite kamere ya se Satani nubwo nyina ari umuntu. Bafite ubwenge bwinshi cyane, ndetse n’ubugome bukabije. Kubera ko bitashoboka ko ayo mashitani yubaha Imana ahubwo ko ibyayo ari ugukomeza kugomesha abantu, Imana yahisemo kuyarimbuza umwuzure ngo iyamareho. Ushobora kubaza uti inyamanswa zo Imana yazihoye iki? Nubwo utahita ubyumva vuba ayo mashitani yabyaranye n’ibikoko byose inyamanswa amafi yo mu Nyanja niyo mpamvu ushobora kubona ifi igice kimwe ari umuntu(umutwe) ikindi gice akaba ari ifi. Ibyo bita sirene( madame Samaki). Hari ababyumva bakagirango ni imigani y’abakecuru ariko bibaho rwose. Abaturiye inyanja bo ni ibinu bisanzwe bajya babibona kenshi. Ninaho rero, Imanayahose igabanya imyaka y’abantu. bararambaga bakamara iyaka Magana cyenda, ikinyagihumbi cyose! Kugirango bishireho, Imana igabanya imyaka yokuramba kw’abantu. ahari impamvu umuntu yakwibaza kubera ko buriya Satani nawe abasha kumenya ibizabaho, yabonye ko Yesu ashobora kuzavuka anyuze mu bantu. Satani nawe akagambirira kuza mu bantu kare ngo bose abatuye kw’isi azabakongeze Yesu azabure aho avukira, kuko abantu bose bazaba igice kimwe ari umuntu ikindi ariSatani( mu mitekerereze n’imikorere). Ubwo urumvako Yesu iyo avukira mu bana babyawe muri ubwo buryo bw’amashitani yivanze n’abantu yari kuvuka afite igice kimwe cy’amashitani. Ntibyakunze rerokuko Imana yahise iyarimbuza umwuzure. Ibi isomo tuza gukuramo ni ukuza kureba, uwo mwashakanye, uwakubyaye, umusekuruza wawe, n’isano bifitanye n’ibibazo byawe bya buri munsi. Ushobora gusanga, yaba uwo muvukana, abakubyaye, abategetsi b’igihugu, abanyabwenge, bashobora kugira aho bahurira by’amasano n’amashitani yambaye imibili uhereye ku bikorwa byabo. Biratwerekeza kugufata ingamba z’igikwiye gukorwa, twamaze gushishoza no gutekereza neza ubwenge bumeze neza nta gihunga, nta no kudagadwa.
Nkuko nabibateguje uwiyumvamo wese kuba umugenzi ujya mw’Ijuru uyu mwaka twiyemeje kurandurana n’imizi imbaraga z’Umwijima n’uburyo bunyuranye zikoreramo zishushanya mu bantu bamabaye umubili nyamara mu mikorera n’ubwenge ari abadayimoni. Iki ni igihe cyiza Imana igomba kugira ibyo ikorera hagati mu bantu bayo yahaye isi ngo bayitegeke. Ak’abarozi n’abadayimoni kagomba gushoboka.
UBURYO ABANYAMADINI MBONA BAHEMUKIYE ABAKRISTO BAKABAHISHA BYINSHI.
Igitabo cya Heneoki gishyira Satani ku karubanda neza n’imikorere ye yose. Nticyabashije guhsyirwa muri BIbiliya ariko abayisirayeli baracyizi bari bagitunze mu bitabo byabo by’abahanuzi. Kivuga ibintu uko bimeze neza si nk’ibyahishuwe umuntu asoma agatinda kubyumva ahubwo igisekeje ibyahishuriwe Yohana hafi ya byose bibarizwa mu Gitabo cya Henoki. Ahari nibaza ko Mtagatifu Constantino w’I Roma yabonye ko icyo gitabo niabagishyira muri Bibiliya batazatera umutaru bayobya abatuye isi kuko bazahita bagaragara. Ariko abakristo ba Kera b’aba Orthodox biganje muri Ethiopia bari batunze ibyo bitabo kuva kera. Mwibuka ko abetiopia bajyaga gusenga I Yerusalemu, Mwibuka Philipo mu byakozwenintumwa. Ariko igice gisigaye cy’abakristo, ntabyo kigeze kimenya kubijyanye n’ibyo bitabo. Keretse abiga mu mashuri ya Bibiliya/ Theology niba batabura kubyiga maze nabo bakicecekera.Reka nkibarangire rero, ubu Imana yakoresheje inzira zise ngo hatazagira ugira icyo yitwaza avuga ko atamenye. Ugiyekuri Internet ubasha kubona icyo Gitabo cya Henoki, ndetse ubasha nokugitunga muri Mobile phone yawe ugishakiye muri play Store ukandikamo the book of Henock. Naje gutangazwa n’uburyo abapadiri n’ubwo batabyigisha mu Kirirziya burya bavuga ko nta Mwuzure wabayeho niko babyigisha. Nabyigishijwe mu ishuri risanzwe ndets eukuntu numvaga nkunda iby’Imana byarashobokaga ko naba na Padiri kuko ishuri nizemo byarashobokaga cyane, ababishatse ubu uwanyuma hashize imyaka ibili ahawe ubupadiri mubo twiganye.
UBwa mbere nagizengo Padiri yibeshye muri note.avuga ko nta mwuzure wok u bwa Nowa wabayeho. Mu nyuma y’umwaka umwe mbyigishijwe gutyo numva undi nawe atwigishije nkabyo namubwiye ko ntabyumva neza ngo abinyumvishe. Aravuga ngo ( auteur Sacre/ abanditse bibiliya) bagiragango abantu batinye gukora ibyaha babe abantu beza gusa. Ariko icyaruhijeho kuntera amakenga n’ukuntu udashobora kumva babyigisha mu Kiriziya. Nari narakuz nkunda kumva Misa, nkurikirana utuntu n’utundi numa bitashorira aho. Nitegereje ibyanditswe muri Bibiliya ku kimenyetso cy’Umukororombya, nkabona rwose abapadiri barambeshye. Aho mboneye icyo gitabo cya Henoki rero, usangamo uburyo byose byagenze, Uburyo Imana yatumye Malayika kuza kubwira Nowa kubaza inkuge, n’uburyo abamalayika baje kuryamana n’abakobwa b’abantu akaba aricyo cyatumye Imana ihita ibashyira ikuzimu naho akaba ari ku isi. Ariko hakaba hataboneshwa amaso nk’uko byanditse ko ingobyi ya Eden Imana yayirindishije abakerubi bafite inkota yaka umuriro. Iki gitabo usangamo ibyaha birimbuje abantu bo mu Madini, bamwe bavuga ngo za maquillage, kwihindura uruhu, kudefiriza si icyaha, kwambara ibikomo, amaherena byose usanga muri icyo gitabo ko ari ayo mashitani yabyigishije abantu. Ndetse no gucura intwaro, aba bantu bahiseo kuyobya abantu babigambiriye kuburyo ubuna neza ko badafite itandukaniro rinini n’urubyaro rwa Satani.Bagira bata bakandika udutabo tw’amibukiro, amabonekerwa, ubuzima bw’abatagatifu bananijwe n’iki kwandika no gushyira hagaragara ibyo bitabo bibitse ubwenge butanga ubugingo? Usibye ibyo nagiye numvana ababihishuriwe n’Imana ariko bury anta gishya munsi y’Izuba nkuko tudahwema kubisoma mu Umubwiriza 1:9 Ibi bihanda mw’isezerano rya Kera byagiraga amazina amwe n’amwe azwi nka ABANAKI, ABAZAMUZUMI, ABARAFA
Kubara 13:22. Barazamuka banyura Negebu, bagera I Heburoni, ABANAKI na Ahimani na Sheshayi na Talumayi bari bariyo. Heburoni hamaze imyaka irindwi hubatswe, Sowani yo muri Egiputa irubakwa.Ahimani na Sheshayi na Talumayi aba ni abana ba Anaki niyo mpamvu bitwa abanaki.
Kubara 13:28. Ariko abantu bagituyemo ni abanyamaboko, kandi imidugudu yabo igoteshejwe inkike z’amabuye, kandi ni minini cyane, Kandi twabonyemo ABANAKI.
Aya ni amakuru yatangwaga n’abatasi bari boherejwe gutata I Kanani, bahasanze abagabo banini cyane kandi imidugudu yubakishije amabuye nayo manini cyane. Niyo mpamvu ushobora kubona mu bintu nyaburanga bya kera cyane, hari ahantu ushobora kubona mabuye rimwe ripima amatoni menshi agerekeranye, ukibaza ikintu cyayagerekeranyije ukakibura, kuko muri minsi nta mashini ziterura ibiremereye zabagaho, byakorwaga rero n’amaboko y’ibyo bihanda. Ushobora kwibwira ko abajyanye na Karebu gutata bari ku ruhande rw’umwanzi ngo baze guca intege abandi. Oya! Ibyo bavuze byari ukuri barahagararaga bakibona nk’inzige ( akantu gato katangana nibura n’umushwi w’inkokoimbere yabo). Ikosa bakoze rero ni uko batanze amakuru y’ukuri mu ngabo bagatuma bakangarana. Niyo mpamvu bury anta kuri abasirikare bavugisha iyo bavuga ibyerekeye intambara, niyo baba babamaze hagasigara uwo kuvuga amacumu gusa, araza akavuga ko umwanzi bamuzahaje kugirango abaza koherezwayo batajyana ubwoba. Ibaze kubona umuntu umwe angina na bus nini yatwara abantu nk’ijana na mirongo itanu cyangwa Magana abili. Bari bateye ubwoba.
Kubara 13:33. Kandi twabonyemo abantu barebare banini, Abanaki bakomotse mu bantu barebare banini. Twibonaga tubamezeho nk’inzige, nabo bakabona tumeze nkazo.Mu zindi ndimi abantu barebare bavugwa aha bavuga AMAGEANT/GIANTS, ibihanda. Uburyo aba bantu bibonaga ubundi inzige ni isenene/ ijeri, utwo dusimba duto cyane. Nawe gereranya ubwo budasa buri hagati yabo bombi. Abo bantu rero kamere yabo ntaho yagiye n’uyu munsi baracyariho ndetse benshi. Barakomeye kuri iyi si ni ibihangage. Mushobora kuba mubana nabo mukorana, ari nshuti muhuriye ku bucuruzi.
Itangiriro 14:5. Mu mwaka wa cumi n’ine, Kederulawomeri n’Abami bari kumwe nawe baraza, baneshereza ABARAFA muri Ashiteroti Karunayimu, baneshereza n’abasuzi I Hamu, baneshereza n’Abemi I Shavekiriyatayimu.
Gutegeka Kwa Kabili 2:20. (Icyo gihugu nacyo ni icy’Abarafa kuko Abarafa baturagamo kera, ariko Abamoni babita ABAZAMUZUMI.21. Bwari ubwoko bukomeye bw’abantu benshi barebare nk’uko Abanaki bameze, ariko Uwiteka yarabarimbuye imbere y’Abamoni barabazungura, batura ahabo.Intego ya Satani kwari ukuzuza aba bantu-shitani mu isi nyuma isi ikazigarurirwa n’amashitani gusa. Aho uzabona muri BIBILIYA handitse IBIHANDA(intwari za Kera), ABANAKI, ABAZAMUZUMI, ABARAFA ni abongabo bavutse ku mashitani n’abantu baba bavugwa. Reka tubarebe neza duhereye ruhande hatazagira utwihishamo! Goliyati yari umwe mu ba ZAMUZUMI! Yari aite abavandimwe bameze kimwe nawe. Burya Bibiliya ihishemo ibintu byinshi bitangaje!
Gutegeka Kwa Kabili 3:11. Kuko Ogi umwami w’I Bashani ariwe wenyine wari ukiriho mu bari basigaye b’ABARAFA. Igitanda cye cyari icy’icyuma ntikikiri I Raba y’ABAMONI? Uburebure bwacyo bwari mikono cyenda, ubugali bwacyo bwari mikono ine nk’uko umukono w’umuntu ureshya.Kubara mikono bihwanye nuko umuntu ukuze yarambura amaboko ye noneho uburebure bwayo bikaba ari mikono imwe. Twabara nka metero imwe n’icige cyangwa metero ebyili. Tubaze mikono imwe nka metero ebyili, uburebure bw’igitanda cye bwari metero cumi n’umunani. Ubugali bwacyo bukaba metero umunani. Uwo muntu yarutaga kure inzovu nk’eshatu cyagwa eshanu uzifatanyije! Ngaho namwi mwiyumvire ubwo burebure. Nta nzu ifite metero makumyabili z’uburebure itari igorofa. Kwibaza iznubabagamo nazo ni ibitangaza. GOLIYATI YARI AFITE BENENYINA.
2Samweli 21: 20 . bukeye kandi habaho intabara I Gati, hariyo umugabo muremure cyane, yari afite intoki shanu ziriho indegeya ku maboko yombi, byose byari makumyabili na bine, kanid nawe yabyawe na cya gihanda.Uburyo abisirayeli bagiraga ubwoba bageze imbere yabo ku rugaba ushobora kugirango nta ntwari zababagamo, bari abanyabwoba gusa kugeza ku mwami wabo. Ibaze umuntu w’intwari mu bisirayeli ntiyashobora nibura guhagarara ngo ageremunsi y’amavi y’abo babisha babo. Babaga ari bagufi cyane kuburyo byibura kimuribase gusa yahita anogoka adateye umugeri. Ni nk’uko umuntu yakandagira imbeba hasi! Igitangaje ariko nuko Dawidi wabonekaga n’akantu gato gato cyane, yaba mu muryango avukamo ndetse n’imbere ya Goliyati akamuhanguza ibuye. Dusoma ko ibuye yamuteye ryahise rimucengeramo bigereranywa nuko watera umusumari mu giti gitoshye nk’ipapayi ugahita ucengera wose. Aha icyo dukwiye kwigamo ni uko uwasizwe n’Imana urugamba rwe Atari ukurwana n’utuntu dusuzuguritse ahubwo ni uwo guhangura ibyiriye hejuru kurwanya izina ry’Uwiteka Imana.
1Ngoma 20:5. Bukeye hongera kuba intambara y’Abafilisitiya. Eluhani mwene Yayiri yica Lahumi murumuna wa Goloiyati w’Umugiti, uruti rw’icumu rye rwari rumeze nk’igiti kiboherwaho imyenda.6. Bukeye hongera kubaho intambara I Gati. Hari umugabo muremure cyane, wari ufite intoki n’amano byose ari makumyabili na bine, kukuboko hagiye habaho esheshatu, no kukirenge atandatu, kandi nawe yabyawe na cya gihanda. Ukomeje hepfo ugasoma, ubona ko ibyo bihanda byagiraga intoki n’amano by’uturegeya. Kandi ubona ko byagiye byicwa byose na benenyina ba Dawidi. Niyo mpamvu ubona ibyo bisekuru byagiye bishira buhoro buhoro ariko n’uyu munsi ukabona havutse umuntu ufite uturegeya, ku mano no kuntoki kandi muri rusange ibyo ntibisanzwe.


text:
KBb-21 Alcove yo kwiyuhagira hamwe na Centre Drain, irashobora kongeramo agafuni
Parameter
Intangiriro
KBb-21 nigituba cya alcove, ubwoko bwubwiherero busanzwe.Uzengurutse impande eshatu, urashobora kongeramo agafuni, ibintu byinshi bya marble.Umuyoboro wo hagati. Gutandukanya muri 1800mm (71 '') x 820mm (32 '') x 560mm (22 '')
Nimwe mubwogero bwacu bushya 2021, bwagutse bwagutse bwo gushiramo cyane kugirango wiruhure, ubeho kandi ube mushya.Urashobora kwihitiramo gukora uburebure bwa apron kumwanya wawe.Kwishyiriraho ubwogero bwinyuma-kurukuta bihuza urukuta rwawe rwogero hamwe nigituba cyogeramo, hamwe nigishushanyo mbonera kizengurutse igituba, nibyiza ko ujyamo ibintu, ndetse nigiterwa gito kibisi kugirango ushimishe umutima wawe.Urashobora gukora uburebure bwa konte kubyo ukeneye hanyuma ugakora ubwiherero bwawe kugirango ukoreshe neza.
Ingano yihariye n'amabara biremewe kubaka umwanya wawe winzozi.
Ubwishingizi buhebuje bwo kwiyuhagira
* Ubwogero bwacu bukomeye bwogeramo ni igituba kimwe.100% intoki zikoreshejwe nabakozi bafite uburambe.
* Muri sisitemu yo kugenzura ubuziranenge bw'umwuga tugenzura buri bwogero inshuro 4-5, dukoresheje itara ryaka kugirango turebe imbere n'inyuma kugirango tumenye ko ubwogero budatemba cyangwa ngo buvunike.
* Dukora inshuro 100 zipimishije, dushyiramo amazi ashyushye (kugeza kuri dogere 90) mubwogero, hanyuma dusukemo amazi akonje ubundi kugirango twemeze ko ntakibazo.
* Turimo gutunganya neza kubumba, gusya, gukata, gushushanya, gusya, no gupakira.Raporo y'ubugenzuzi yatambutse mbere yo kubyara.
* Niyo mpamvu dushobora garanti yimyaka 5 kubicuruzwa byacu.
Kubijyanye nibikoresho fatizo byinshi hamwe n’amashanyarazi adahagije bigira ingaruka kumunsi wo kugemura, uruganda rwacu ruracyafite isoko nziza yo koga yo mubushinwa, itanga ubwogero bwogukwirakwiza abakiriya bacu kugirango batsinde isoko.Hamagara KITBATH, uzabona suprise!


text:
Muri iyi minsi Isi yugarijwe n'icyorezo cya Coronavirus, Korali Ukuboko kw’iburyo ikorera umurimo w’Imana kuri ADEPR Gatenga, yageneye ubutumwa bw'ihumure abanyarwanda ndetse n'abandi bantu batuye Isi. Aba baririmbyi bati 'Ibyiringiro by'ubuzima turabifite kabone n'ubwo turwara tukababara nk'abandi bose ariko tuzarama".
Mu gihe mu Rwanda ndetse n’ahandi ku isi abantu benshi bagezweho n'ibibazo bitandukanye byatewe n’iki cyorezo, iyi Korali isanga icya mbere abanyarwanda bakwishimira bagashimira n’Imana ari ukuba bafite ubuyobozi bwiza bureberera abanyarwanda bugashyira inyungu z’umunyarwanda imbere. Aha ingero havugwa uburyo abagiye bakekwaho iyo ndwara ndetse n’abayigaragayeho bitaweho mu kubaha service z'ubuvuzi; ndetse na gahunda zo kugaburira abatabasha kwibonera amafunguro n’ibindi.
Urugero rwiza rwo kwita ku batishoboye cyane cyane muri ibi
bihe bya COVID-19 rwageze no ku bikorera, rugera no mu Itorero iyi korali ibarizwamo rya ADEPR
ndetse by’umwihariko bigera n’imbere muri Korali Ukuboko kw’iburyo. Umuyobozi
wa Korali Ukuboko kw’iburyo, Bwana Kwizera Seth yatangarije INYARWANDA ko iyi Korali ku bufatanye
n’inshuti zayo yafashije imiryango igera kuri 21 mu kubona amafunguro n’ibindi
bikoresho by’ibanze.
Mu bo iki cyorezo cyagizeho ingaruka harimo na Korali Ukuboko kw’iburyo. Umuyobizi wayo, avuga ko hari ibikorwa byinshi iki cyorezo cyakomye mu nkokora. Yavuze ko mu gihembwe cya mbere cy’uyu mwaka iyi korali yateganyaga gusohora nibura indirimbo nshya ebyiri mu zo iheruka gukorera mu gitaramo cyabaye le 01/12/2019 muri Dove Hotel cyiswe “Ikidendezi Live Concert” ariko bikaba bitarashobotse.
Korali Ukuboko kw'iburyo nayo yagizweho ingaruka na Covid-19
Ikindi ni uko, nyuma y’uko Korali yari ivuye mu
ivugabutumwa mu Karere ka Ngororero ku matariki ya 22-23/02/2020 yagombaga
gukora irindi vugabutumwa kuri ADEPR Rugando tariki 29/03/2020 ariko uru rugendo
rwarahagaze. Hari hateganyijwe kandi ko igihemwbe cya mbere cya 2020
kizarangira Korali yatumije ibikoresho bya muzika ariko bikaba bitazakorerwa
igihe nk'uko byari muri gahunda.
Mu gukomeza guhumuriza inshuti zayo n’abanyarwanda muri rusange, Korali Ukuboko kw’iburyo yongeye kwibutsa abakunzi bayo indirimbo ifite yitwa Ibyiringiro by’ubuzima. Ni indirimbo basanganywe, gusa iyi korali isanga ubutumwa burimo bwahumuriza benshi muri iyi minsi.
Muri
iyi ndirimbo harimo aho iyi Korali ivuga ko ifite ibimenyetso birenga kimwe ndetse birenga
bibiri by’uko Imana izabagirira neza.
Bityo ngo nta mpamvu yo kwiheba kuko Imana biringiye igikomeje gukora: “Dore Ukuboko
k'Uwiteka ntikwaheze ngo ananirwe gukiza, n'ugutwi kwe ntikwapfuye ngo ananirwe kwumva” Yesaya 59:1.
Iyi Korali isanga abantu bose muri rusange kwiye gufata ingamba zo gukomeza
kwiringira Imana, bakarushaho kuyikiranukira no gusenga bizeye. Ikindi
buri wese mu nshingano ze akitabira umurimo unoze aharanira kongera umusaruro
mu byo akora.
Korali Ukuboko kw'Iburyo mu mafoto yafashwe mu bihe bitandukanye
KANDA HANO UREBE INDIRIMBO 'IBYIRINGIRO BY'UBUZIMA' YA KORALI UKUBOKO KW'IBURYO


text:
Ndagirango nibarize basaza bacu.Kuki bakunda kurongora abakobwa bakiri ingaragu, bakwifuza kurwubaka bakifuza kuba barwubakana n'umukobwa ukiri vierge
LATOUTE YUNGANIRA NEMA
Nema, Courage! amagambo y'ukuri k'umusore w'ubu kuyamwumvana biragoye; kuko iyo avuze ko agukunda aba anagamije ko mukundana koko(faire amour)iyo rero umuhakaniye ndetse akongera aba yaguteye ibyobise akadobo rimwe akanavuga ibyo utakoze cgn'ibyo atakubajije, rero bisaba ubwitonzi n'ubushishozi, ku nkumi nayo hari igihe inshuti ye imubwira ukuri undi akumva yakabaye amusaba ko biryamanira, ndetse ibyo bakabipfa ugasanga byanavuyemo amenshi n'amazimwe(simbyifuriza urubyiruko rwacu ), turashaka abari sérieuse na basaza babo sérieux bavuga bizima kandi byunganirana kuburyo ntawurambirwa cg ngo yinubire undi!ubwari bwawe bukomereho hari uzabupfundura agukunde ubuziraherezo ,iby'umuhungu vierge nako chaste byo biragoye hagira utwunganira! ikinyarwanda njye mbona kidakomeye kuko uwazimiza bamwe bajya bajyana inkoranya kuri net! dushaka ibyumvikana bisomwa na buri wese! ibyo ntashubije mbariye abandi wa mugani w'umugabo wise umwana we ngo Mpariyabandi ubwo bivuze iki ra!
INKURU BISA
Powered by ScribeFire.


text:
Isomo ryo mu gitabo cy’Umuhanuzi Mika 5,1-4a
Uhoraho avuze atya: Naho wowe, Betelehemu Efurata, uri mutoya cyane mu miryango ya Yuda, ariko iwawe nzahavana ugomba gutegeka Israheli; inkomoko ye ni iyo hambere, mu bihe bya kera cyane. Nicyo gituma Uhoraho azabatererana kugeza igihe ugomba kubyara azabyarira, maze udusigisigi tw’abavandimwe be dusange Abayisraheli. We rero azemarara, aragire ubushyo bwe, abikesha ububasha bw’Uhoraho n’ubuhangange bw’izina ry’Imana ye. Icyo gihe bazashinga imizi, kuko azakomera, akanategeka kugera ku mpera z’isi. Ni we ubwe uzazana amahoro!
Indirimbo: Izayi 61, 10abcd, 11 ; 62, 1, 2, 3
Ndasabagizwa n’ibyishimo muri Uhoraho,
umutima wanjye uhimbajwe n’Imana yanjye,
kuko yanyambitse umwambaro w’umukiro,
akansesuraho umwitero w’ubutungane.
Uko ubutaka bumeza imbuto zabwo,
n’ubusitani bugakuza icyo bwabibwemo,
ni na ko Uhoraho azameza ubutungane n’ibisingizo,
imbere y’amahanga yose.
Sinzigera ntererana Siyoni,
sinzareka guhihibikanira Yeruzalemu,
kugeza ubwo ubutungane bwayo butangaje nk’icyezezi,
n’umukiro wayo ukakirana nk’urumuri.
Bityo, amahanga azabone ubutungane bwawe,
abami bose babone ikuzo ryawe.
Nuko bazakwite izina rishya, rizatangazwa n’Uhoraho.
Uzamera nk’ikamba ribengerana mu kiganza cy’Uhoraho,
nk’igisingo mu ntoki z’Imana yawe.


text:
Reba Video
Baza Shangazi
Inama ku Musore Ugiye Kurambagiza I
2.Tera Ipasi Imyenda Yawe: Gusohokana n'umukobwa wambaye imyenda yihinahinnye idateye ipasi birasebye kandi bigaragaza ko uri ntacyobimbwiye. Ubwo se ni nde wakwifuza kuzakubera umugeni witwara utyo.
3.Baza Undi Mugore/Mukobwa: Baza undi mugore cyangwa umukobwa wishyikiraho nka mushiki wawe igishimisha umukobwa musohokanye cyangwa uko wakwitwara. Kuko aba ari umukobwa aba azi ayo mabanga kandi yagufasha.
Subscribe to: Post Comments (Atom)


text:
Inyigisho yo ku wa kane tariki ya 9 Nyakanga 2020
Amasomo: Hozeya 11, 1 3-4. 8c-9; Zab 80 (79), 2ac.3b, 15b-16, 19-20; Mt 10, 7-15
Bavandimwe, Kristu yezu akuzwe!
Dushimire Imana yongeye kuduha undi munsi. Ni amahirwe yiyongereye ku yandi dusanganywe. Umunsi wose uba ari ingabire y’Imana tuba duhawe. Tujye duhora twitoza kuwukoresha neza tumurikiwe n’Ijambo ry’Imana duhabwa buri munsi riba ryarateguwe na Kiliziya Umubyeyi wacu. Nyagasani abisingirizwe.
Mu isombo rya mbere ryo mu gitabo cy’Umuhanuzi Hozeya twabwiwe amagambo meza atugaragariza ukuntu Imana ari umubyeyi utangaje utambuse abo tuzi kuko Imana atari umuntu. Mu bigereranyo byumvikana Imana ni umubyeyi ukunda umwana we akamwitaho mu buto bwe kugeza amukujije. Nyamara twese turabizi twabaye abana ku babyeyi bacu, twakuze rimwe na rimwe dukora amafuti menshi cyane cyane ashingiye ku gushaka kwigenga bikatuviramo ibihano bya hato na hato! Nyamara Imana nk’umubyeyi utambutse abo ku isi bose, ntishishikarira ibihano. Ihora itegereje ko twayigarukira kandi igakomeza kuduhendahenda. Burya iramutse igendeye ku byo dukora, ikaduhaniraho, nta warokoka!
Koko rero bavandimwe, iyo sura y’Imana nk’umubyeyi ni yo dukwiye gukomeza kwiremamo. Kenshi na kenshi, abantu bakunze gutwerera Imana imico yabo. Mu nyigisho nyinshi tugenda twumva hirya no hino, usanga Imana yamburwa impuhwe, kandi izi ni zo zigize “umutima w’Imana”. Mbere na mbere tujye twiyumvamo ko turi abana b’Imana bakunzwe byahebuje, ibyo bizaduha umudendezo n’umutekano usesuye, tuzabaho twishimye. Ndetse nitunafutama kuko tuzi ko Imana ari umubyeyi udukunda, tuzayipfukamira tuyitwareho itubabarire. No mu muryango iwacu, ababyeyi barabanza bakarema mu mwana icyizere, akumva ko akunzwe, biramufasha mu buzima bwe buri imbere kuko biramukurikirana byanze bikunze. Iyo akuze yizeye ibindi bintu kurusha ababyeyi, bimugiraho ingaruka.
Tubeshejweho n’impuhwe n’urukundo Imana isanzwe itugirira. Si amashuri, si amafaranga, si ibitwaro cyangwa ingabo nyinshi bitugize! Icyi cyorezo cyugarije isi cyatweretse ko ibyo byose ari ntabyo!!!
Ivanjili Ntagatifu yatweretse Yezu Kristu wohereza Intumwa ze amaze kuziha amabwiriza azabaranga aho boherejwe. Bagomba gutangaza hose ko Ingoma y’Ijuru iri hafi, ndetse yatangiye, bagakora n’ibikorwa byiza biyiherekeza, cyane cyane byo kugaragaza ububasha bw’Imana n’ineza yayo kuri bene muntu bikozwe na muntu.
Koko rero bavandimwe, Ingoma y’Imana iturimo rwagati, ntitugomba kuyishakira kure yacu, Imana iri bugufi yacu ntitugomba kuyihanika mu bicu cyangwa hejuru yabyo, ahubwo ituye muri twe, tugomba kugira amaso y’ukwemera kugira ngo dutangire twinjire mu irembo ry’ingoma yayo tukiri bazima tukiri hano ku isi. Dutumwe kandi kuri bagenzi bacu bose kugira ngo na bo babashe gutangira kugengwa n’amatwara y’Ingoma y’Imana. Ibikorwa byacu byiza byoroheje mu buzima bwa buri munsi nibifashe Nyagasani kugeza umukiro kuri bose, nitugire rero ibiganza by’Imana tugabe ubuzima, tugabe amahoro, tugabe ibyishimo n’ineza ni bwo buryo bwacu bwo guhamya ko twatangiye kwinjira mu ngoma y’Imana kandi ko dushishikajwe n’uko haboneka n’abandi benshi bayinjiramo. Reba niba mu buzima bwawe bwa buri munsi hari abo umaze gufasha kuyinjiramo. Nyagasani Yezu nabane namwe!
Padiri Rémy Mvuyekure


text:
Ibishya mu gitabo cyasohotse bundi bushya muri Kamena 2017.
Gusoma : Gukomeza gutera imbere mu nzira iruhije y’ukuri n’ubutabera …
U
ru rubuga ni ikigega cy’imigereka myinshi kandi irimo ingingo nyinshi zuzuza ibivugwa mu gitabo cyitwa Rwanda, kuva ku ntambara kugera kw’itsembabwoko.
Urubuga rugamije guha abantu amakuru yuzuza ibyo tutashoboye kuvuga mu magambo make mu gitabo. Kumenyekanisha inyandiko ariko si yo ntego yonyine y’uru rubuga. Intego nyakuri ikubiye mu mpamvu eshatu z’ingenzi.
Impamvu ya mbere ni ugufasha umusomyi kwibonera ubwe amakuru n’ibimenyetso bitabonekera cyangwa se bimwe muri byo bidafite ahandi wabisanga. Kubera ko kenshi impuha n’incengezamatwara ari byo byiharira urubuga, guha abantu ibimenyetso byo gushingiraho ibyo bemera cyangwa bemeza nsanga ari ingenzi. Inyandiko 134 ziri kuri uru rubuga zigizwe n’inyandiko za leta, inyandiko z’abantu bagize uruhare rukomeye mu mirimo y’igihugu (“ajenda”, amabaruwa, inyandiko bwite, …) n’ubuhamya bujyanye ahanini n’imanza mu nkiko.
Impamvu ya kabiri ishinze imizi mu karusho gahebuje k’uru rubuga rugamije guha abantu amahirwe yo kugira uruhare mu mpaka z’ibibazo bivugwa. Ibyo biha uru rubuga akarusho ko kuba ubwarwo “ikindi gitabo”. Muri urwo rwego, abantu bazashobora kubonera icyarimwe kuri uru rubuga uko imanza zimwe zaciwe mu rukiko mpuzamahanga rwa Arusha (TPIR) n’ingingo z’ingenzi zatanzwe muri izo manza n’ubushinjacyaha ndetse n’abaregwa mbere y’uko urubanza rucibwa. Uko bishobotse, twagiye tugaragaza ibintu uko byagenze cyangwa se byavuzwe mu mu mvugo ya rubanda rwa giseseka aho kwibanda ku mvugo ziziguye zikunze gukoreshwa mu nzego z’ubuyobozi.
Impamvu ya gatatu ishinze imizi mu mwimerere w’ubu bushakashatsi bwacu muri rusange. Uru rubuga ruje guhwitura abantu bimitse umuco umaze kuba akarande wo kwicecekera kubera impamvu zinyuranye, abagize umwuga akamenyero ko kwiharira ijambo, gucecekesha abandi kimwe n’abimitse politiki yo guhatira abantu kwirega no gushinja abandi ibinyoma byambaye ubusa. N’ubwo isi yose n’abategetsi b’U Rwanda bahuje umugambi wo kudasubiza amaso inyuma cyangwa se kwimakaza imyumvire y’ibibazo biriho uko leta iriho ibishaka, nyuma y’imyaka cumi n’itanu U Rwanda rugwiririwe n’amahano, turasanga ari ngombwa kugaruka ku ngingo zisa n’izibagiranye cyangwa se zitarashyirwa ahagaragara.
Hariho abantu benshi babitse inyandiko cyangwa ibindi bimenyetso by’ingirakamaro byafasha kumva ibyabaye no kumenyekanisha ukuri. Ubuhamya n’umuganda wa bene abo bantu birakenewe cyane. Benshi bibwira ko igihe kitaragera cyo gushyira ahagaragara ibyo bazi kubera ko imitima itarasubira mu gitereko. Nyamara icyo kibazo umuntu ashobora kugitekerezaho ku bundi buryo : Koko rero, umwijima w’ubujiji n’ikinyoma ni byo bitiza umurindi icengezamatwara ry’abashyira imbere amarangamutima.
André Guichaoua


text:
Hashize iminsi 5 Producer Eleeeh ashyize hanze amashusho y’indirimbo ye yise Kashe. Ni indirimbo ye ya mbere uyu musore yakoze dore ko ubusanzwe asanzwe akora akazi ko gutunganya imiziki y’abandi bahanzi (production).
Nyuma y’iminsi 5 indirimbo ya Eleeeh igiye hanze, kuri ubu imaze kurebwa n’abantu basaga ibihumbi 322 ku rubuga rwa YouTube (more than 322k views on YouTube).
Ku munsi w’ejo ubwo Eleeeh yashyiraga kuri instagram kamwe mu gace k’amashusho kagaragara mu ndirimbo Kashe yibutsa abafana be kuyireba, umwe mu bafana be yamubajije uko hit imera. Umufana yagize ati « Hit se urumva imeze ite? 😂 ». Eleeeh yahise amusubiza mu magambo agira ati « sindabyumva neza😂 ».


text:
Nyaruguru: Umuturage ararega akarere kumwambura ubutaka no kumusiragiza mu nkiko
Umuturage witwa Emmanuel Habineza utuye mu murenge wa Gatenga, akarere ka Kicukiro avuga ko ubuyobozi bw’akarere ka Nyaruguru bwamwambuye ubutaka bungana na hegitali eshatu, buherereye mu murenge wa Ngoma akagari ka Fugi w’Akanyaru, umudugudu kandi afite ibyangombwa byerekana ko ubutaka ari ubwe.
Emmanuel Habineza, ni umuhungu wa Juvenal Gatorano, avuga ko ubutaka yambuwe n’akarere ka Nyaruguru bubaruye kuri numero 1038, 1037 na 1031.
Akomeza avuga ko ubu butaka, se umubyara (Juvenal Gatorano) yabuguze mu mwaka wa 1968, nyuma mu mwaka wa 2009 yaje no guhabwa icyemezo cy’umutungo, ariko nyuma aza kubwamburwa n’akarere ka Nyaruguru, ari nako kwisanga mu manza.
Habineza ati “Nyuma yo kubona icyemezo cy’umutungo naje gutungurwa nuko akarere gakoze raporo inyambura ubutaka, twagiye mu rukiko rw’Ibanze rwa Nyamagabe akarere ndagatsinda, karajurira tujya mu rukiko rukuru I Nyanza nabwo ndagatsinda, nteza kashe mpuruza, ariko nazanye n’umuhesha w’inkiko aje kurangiza urubanza bashaka kudukubita. Nyuma nashidutse akarere kazanyemo Leta”.
Habineza avuga ko kuva mu mwaka wa 2011 yasiragiye mu nkiko aburana n’akarere, ariko na n’ubu hakaba hatarafatwa umwanzuro, ngo arenganurwe.
Umuyobozi w’akarere ka Nyaruguru, Francois Habitegeko avuga ko ikibazo cy’uyu muturage akizi, ariko Minisiteri y’umutungo kamere ariyo ifite mu nshingano zayo ubwo butaka ngo ni nayo yakemura iki kibazo.
Habitegeko ati “Ikibazo yakingejejeho, nk’umuyobozi ndagikurikirana nifashisha na komisiyo z’ubutaka zari zikiriho zigaragaza ko ubutaka atari ubwe. Buriya si ubutaka bw’akarere ni ubutaka bwa Leta”.
Umuyobozi w’akarere ka Nyaruguru akomeza avuga ko uyu muturage bashatse kumugira inama, ariko ntiyabumvira ahubwo ajyana ikibazo cye mu nkiko.
Habitegeko arakomeza ati “Namugiriye inama yo kwegera Minisiteri y’umutungo kamere, ahubwo yihutira kujya kurega akarere, urukiko ruvuga ko akarere dutsinzwe. Ubwo rero Leta imenye ko akarere katsinzwe yagobotse mu rubanza, ubu urubanza rurakomeje rugeze mu rukiko rukuru”.
Iki kibazo cyatangiye kugira ingaruka kuri bamwe mu batanze ubuhamya
Bamwe mu baturage batuye mu mudugudu w’Akanyaru, bazi iby’ubu butaka bavuga ko bagenda baterwa ubwoba n’ubuyobozi bw’inzego z’ibanze, ko uzavuga ko ubutaka ari ubwa Gatorano azabizira.
Umwe muri aba baturage witwa Athanase Ntasoni, wahoze ari umuyobozi ( conseiller) w’icyahoze ari Segiteri Fugi, avuga ko kuri ubu yajyanwe mu nkiko n’akarere kubera ko yatanze ubuhamya, yemeza ko ubu butaka ari ubwa Gatorano, umubyeyi wa Habineza.
Umukecuru w’imyaka 70 y’amavuko witwa Costasie Mukangwije, utuye mu mudugudu w’Akanyaru, avuga ko iyi sambu ayizi neza kuko yahoze ahana urubibi na Gatorano, ndetse aza kuyimusigira ahunze. Gusa ngo nawe yatewe ubwoba ko natanga ubuhamya azabizira.
Mukangwije ati “Kuwa kabiri habaye inama, numva bavuga ngo abazavuga iby’ukuri kuri iyo sambu bazatwambika iminyururu, ubwo se uvuze ukuri arabizira? Iyi sambu ni iya Gatorano”.
Minaloc iherutse kwihanangiriza abayobozi ibasaba gukorera mu mucyo
Ubwo Minisitiri w’ubutegetsi bw’igihugu Francis Kaboneka, aheruka kugirana inama n’abayobozi b’inzego z’ibanze mu ntara y’amajyepfo, yabasabye gukorera mu mucyo bakirinda ko abo bayobora bababonamo ikibazo.
Minisitiri Kaboneka yagize ati “Twirinde ko abo tuyobora batubonamo indi shusho itari iy’ubuyobozi, ishusho y’ubusambo no kwikunda iyo bayikubonyemo ibyo ukora byose birakugora. Abaturage bacu tubabone nk’abafatanyabikorwa, nk’imbaraga, tubabonemo ubushobozi”.
Ikibazo cy’abaturage bavuga ko barenganywa n’abayobozi b’inzego z’ibanze gikunze kumvikana hamwe na hamwe, cyane cyane aho umukuru w’igihugu aba yasuye, kuko akunze gusanganizwa ibibazo nk’ibi.
Prudence Kwizera, IGIHE Ltd


text:
Abavugabutumwa batandatu bagize Inama y’Abashinze Zion Temple, bandikiye ibaruwa Apôtre Paul Gitwaza bamusaba kuva ku buyobozi bw’iri torero, bamushinja ko ariyobora nk’akarima ke yirengagije abo batangiranye.
Ibaruwa Rwandanews24 ifitiye kopi yanditswe ku wa 14 Gashyantare 2022, igaragaraho imikono itandatu ya ba Bishop bayanditse barimo Claude DJessa, Dieudonné Vuningoma, Pierre Kaberuka, Richard Muya, Charles Mudakikwa na Paul Daniel Kakimunu.
Bose bahagaritswe na Gitwaza mu 2016 ku mpamvu zitandukanye abashinja kugumuka, anasaba abakirisitu be ko abashaka kubakurikira, bafata inzira bakagenda.
Icyo gihe yagize ati “Rero Bakirisitu ba Zion Temple, abarimo bajya gusengera kuri Amani Guest House n’ahandi hose ndabasaba ngo abifuza gukorana na bo mwese mugende, kandi turabaha urwandiko (Recommandation).”
“Uwumva ko Bishop ari umubyeyi we yaramufashije mu buzima, afitanye isano na we, yifuza gukorana na we, ndasaba Bulambo amwandikire urwandiko rwiza amushimire agende.”
Mu ibaruwa aba ba Bishop banditse bakanamenyesha Umukuru w’Igihugu na Minisitiri w’Intebe, bavuze ko impamvu bifuza ko Gitwaza yegura, ari uko yagiye ahonyora amategeko ya Zion Temple akanarangwa n’ibikorwa bigayitse byo kunyereza umutungo.
Bati “Mwaranzwe n’ibikorwa bigayitse byo kunyereza imitungo inyuranye no kurigisa indi, imwe mukayikoresha mu nyungu zanyu bwite ndetse indi mukayimurira mu mahanga bidakurikije amategeko shingiro y’umuryango nta rwego na rumwe mugishije inama cyane cyane twebwe twawushinganye namwe.”
Ikomeza kandi ivuga ko Gitwaza yaranzwe no kugira Zion Temple nk’akarima ke, akajya arangwa n’imyitwarire adakwiriye kugira.
Bavuga ko Gitwaza amaze igihe kinini yarataye itorero, agahitamo kuriyoboza umuntu batazi ku buryo byateye akajagari mu miyoborere n’imicungire y’umutungo.
Babwiye Gitwaza ko akuwe ku buyobozi bw’iri torero ku mpamvu zirimo ubwibone no kubiba amacakubiri muri Zion Temple.
Bati “[Inama y’Abashinze Umuryango Authentic World Ministries / Zion Temple Celebration Center] imaze kubona ko ibyemezo mwafashe ku giti cyanyu bidakurikije amategeko byatumye abakirisitu benshi bava mu gakiza, batatana, ndetse murangwa no kubiba amacakubiri n’urwango mu nzu y’Imana tutibagiwe n’umuco mubi w’itonesha n’ubwibone.”
Basoza bavuga ko “kubera izo mpamvu twerekanye […] mu rwego rwo gusubiza ibintu mu buryo no kuramira umuryango ugeze aharindimuka, ukuwe ku buyobozi bw’umuryango twagushinze.”
Umwe mu bazi neza umuzi w’ikibazo cya Gitwaza n’aba bari bamwungirije batangiranye itorero, yavuze ko ibikubiye mu ibaruwa y’aba ba bishop ari ibitekerezo byatangiye mu myaka ya 2014.
Icyo gihe ngo “babivuganaga ikinyabupfura n’uburyarya” noneho mu 2015 bakajya babivuga Gitwaza adahari, yajya afata imyanzuro bakayitambika.”
Urugero ngo ni Salon de Coiffure yari igiye gushingwa, byemejwe na Gitwaza ariko mu gihe adahari agarutse asanga abo ba Bishop bayifunze.
Ni bwo yahise afata umwanzuro wo kubahagarika. Abo bavugabutumwa bose abantu ngo bari bazi ko aribo bagize Zion Temple, kuko bari bakunzwe n’abakirisitu cyane ko Gitwaza aribo yari yarahaye ubuyobozi mu gihe yabaga adahari.
Bamaze kwirukanwa, bashinze itorero ryabo, ndetse abakirisitu bamwe barabakurikira. Hari amakuru avuga ko ku Cyumweru gishize, umwe muri batandatu yari muri Zion Temple yagiye gusenga.
Umuvugizi wa Zion temple, Tuyizere Jean Baptiste, yavuze ko iyi baruwa yeguza Gitwaza yayibonye ariko ko bari kubikurikira kugira ngo bamenye ukuri kwabyo.
Ati “Iyo baruwa natwe twayibonye ariko ntabwo tuzi aho yaturutse kubera ko bariya bantu ntabwo baba muri Zion Temple, baba mu itorero ryitwa World Revival Centre.”
“Uko basinye kuri iriya baruwa bamaze imyaka itandatu barashinze itorero ryabo. Ntabwo rero tuzi niba iriya baruwa aribo bayanditse kuko ntabwo twumva ko umuntu wo mu itorero rimwe yaza kweguza uwo mu rindi, rero natwe turacyari kubikurikira.”
Yagaragaje ko mu gihe byaramuka bigaragaye ko aribo bayanditse ubuyobozi bwa Zion Temple butabifata nk’ibintu bikomeye cyane ahubwo bubona byaba ari ugusiga icyasha itorero.
Tuyizere yasobanuye ko batandatu bayanditse batangiye ari abanyamuryango shingiro batangiranye na Zion Temple kandi bari no mu banyamuryango bahagaririye abandi ariko ko atari bbo bayitangije.
Yagaragaje ko kugeza ubu bamwe muri bo batari mu Rwanda kuko babiri bari mu Bubiligi undi umwe aba mu Canada ari nayo mpamvu bigoye guhita wemeza ko ari bo bayanditse.
Umukisitu wa Zion Temple waganiriye na IGIHE yavuze ko ibyo aba bapasiteri bavuga nta shingiro. Yumvikanishije ko ntacyo bakora ngo bashyigure Gitwaza.
Ati “Icyo Gitwaza abarusha, ni ubwenge. Ni Docteur ufite PhD ebyiri, abarusha kandi imyaka myinshi mu gakiza. We yakijijwe ku myaka 14, se yari Pasiteri, ubuzima bwe bwose ni ugusenga.”
Umusesenguzi waganiriye na IGIHE yavuze ko ikibazo amatorero menshi asigaye agira, ari uko kuva mu ntangiriro, aba yiyemeje gukora umurimo w’Imana agakora nk’abavandimwe bayobowe n’umwuka, bagendera mu kivandimwe muri Kirisitu, nta nyandiko, nta mategeko bagenderaho.
Yagaragaje ko muri iki gihe ahanini usanga iyo amatorero amaze gushinga imizi, abayatangije batangira kuryana kubera akangononwa mu gusangira amaturo.


text:
UMWENEGIHUGU
Umwenegihugu ni Umunyagihugu ari we Nyirigihugu.
IGIHUGU
Igihugu ni IMPANO Y’IMANA, yaracyiguhaye ngo kibe icyawe, ugituremo, ugitegeke, uteke, utekanye, ukibemo UMWAMI niyo waba ukiri umwana ; ukiranduremo GATANYA ugiteremo AGAHUZA gahuza ABENEGIHUGU.
Cyarazwe Abakurambere b’ibikubitiro, bagenda bagisimburanamo uko iminsi itashye, kugeze kuri wowe wa none. Gituze mu mutima wawe; uko ugituyemo kigutambemo kabone n’ubwo waba utuye i Shyanga, ba iwanyu ntugasibe kuvuga IWACU. IWACU nibe mu ndyo no mu ndyamo ya buri munsi, no binyobwa ujye ucyigotomera
Uko bwije n’uko bukeye, mu buriri ntimukarare ukubiri ; cyikube mu mutwe, mu mutima, mu maboko no mu maguru ; uko uteye intamwe mube muri kumwe. Igihugu cyawe ni icyawe, wowe na cyo muri MAHWANE. Ni umurage Kamezamiryango, ni Imbata itetse ku mutima w’UMWENEGIHUGU aho ava akagera, ntakivura, ntakivutswa, kuko agitahamo kikamuturamo; ni MAGARANTUSIGE, ni KA KARA GACIKA KU KANDI ; kandi gashoye muri GAKONDO, ujye ubirebera ku MUKONDO. URAGENA NTUGENERWA.
Igihugu cyawe gisigiye n’UMUBYEYI UKUBYARA, uragituka UGATUNGURWA; urakigambanira UKAZAGAMBURUZWA n’iminsi; URAGITANGA rukazagutanga imbere; URAGITERA ukazasigara utera imigeri imigina.
GAKONDO
GAKONDO ni UMUGANDA igihugu kigandiyeho, ni INGARIKABIGANZA, aho u Rwanda rutamba ineza, igasa n’URUTAMBABARENZI rutondagira kugira ngo ari ho rushinga imizi. Gakondo ni aho ; ni hariya Sokuru na Sogokuruza kuzageza kuri Kazi ka MUNTU yakonze, akahagira UBUKONDE bwe, akoresheje INKONZO, hakaza kuba GAKONDO, ari yo warazwe n’ABAKURAMBERE kuva kuri MUNTU kugeza kuri wowe kandi bikazaba uruhererekane UBUZIRAHEREZO.
Mu gusanganya IGIHUGU ari ko kugisaranganya no kugisangira, UMWENEGIHUGU ashingira kuri GAKONDO ka KAMEZAMIRYANGO ; hariya hari icyororo cya MUNTU.
GAKONDO k’igihugu kamaze imyaka ingoma bihumbi kakondeye abakonde ubutaka buratahwa, buraturwa, burahingwa, buba imbata itabaturwa ; buba GAKONDO kabo.
UMWENEGIHUGU ni UMWENEBUTAKA. Ubwo butaka bwe bukamubyarira kuba NYIRUBUTAKA.
Muri GAKONDO unahasanga Isangano risangiwe n’ABAKONDE, baba bakomoka ku Mukurambere umwe, bazi kandi bavuga buri gihe mu MUTEREKERO wabo.
Ngiyo GAKONDO, kunda uyumve, uyiteho, uyituze mu gituza maze na yo igutuze mu Rwanda. GAKONDO yawe ngiyi reba:
– Bungwe bw’Abenengwe ;
– Bugoyi bw’Abasinga ;
– Burwi y’Abasinga ;
– Nduga y’Ababanda ;
– Buriza bw’Abongera ;
– Mubari y’Abazigaba ;
– Gisaka cy’Abagesera ;
– Bugara y’Abacyaba;
– Kinyaga cy’Abasinga.
GAKONDO ni igihugu mu RWANDA, UBWATSI ni igihugu muri GAKNDO ; igihugu mu gihugu na cyo mu gihugu ; ngurwo urusobe rw’IBIHUGU BISOBETSE mu NYABUTATU budatenguha ntibutane bukaba bwambariye kuyihanguramo IGIHUNGA maze urwo rusobe rukaba INSANGIRABIHUGU y’ABADAHUNGA.
UBWATSI
Ubwatsi butuye muri Gakondo kandi Gakondo izira ubucike ni na yo mpamvu itazacika, KIRAZIRA. Ngicyo cya gihugu mu kindi ; UMWENEGIHUGU agomba kwumva ; akarambanya ya nyabutatu ariko ayitaka ka GAHUZA ngo itazigera itagarana.
Mu nzira y’uko kurambanya ikaba isigiye n’urunana aho umuntu aba mu bandi ndetse bakamwita nk’uko hitwa ; akahaba imbata akaba uw’aho ariko abisangiye n’abahavuka.
Kugira ngo uwumva yumve neza, muze twigabe kwa Mashira muri Gakondo ya Nduga, ndavuga Nduga Ngari ya Gisari na Kibanda muzi. Ibihugu bigize Nduga ari bwo BWATSI:
- Busanza bw’Amajyaruguru : Abanyabusanza ;
- Nduga : Abanyanduga ;
- Amayaga : Abanyamayaga ;
- Rukoma : Abanyarukoma ;
- Ndiza : Abanyandiza ;
- Marangara : Abanyamarangara ;
- Kabagari : Abanyakabagari ;
Aho hose tuvuga ABENEGIHUGU ari bo BENUBWATSI ; izina ryacyo rigatura abagituye ; rikabataha mu myifatire, no mu mimerere rikahatura, rikababera no mu ngendo ; bakanaryumva batumvirana, rikbabera INDANGAMUNTU.
UMUSOZI
Ngiyo INDANGAGACIRO itagira igiciro kuko irasanya igana i musozi ngo ibone gusingira UMUSOZI. Unawurebye ni umusozi w’UBWATSI, uri mu BWATSI, ukagira impinga nyina w’Impungiramirara ibyara amahumbezi BENUMUSOZI bakagarura ubuyanja.Uvubura n’Inkangabagisha bene inka bakazabona umukamo utubutse.
Ugira Imibande igiye kubanda icyago, igahashya ubugome n’urugomo, ukabyohera mu masenga atagwa imvura ntave izuba.
Ugira ibibaya n’bisiza bisizana bisanga imigezi Abanyarwanda bagiye kuziyuhagiriramo amahano y’ibirumbo by’ibihararumbu byarumbije Umusozi Benewo bagamije kurumbura.
Ngaho aho ugera ukumva utashye iwanyu, ariko ugenda uvuga uti iwacu ; iwacu iwacu incuro ibihumbi ; iwacu ntihapfa ntihapfusha n’uwahapfuye amoya ntabwo azapfa ahubwo azicara ari Kabunga.
Hano UMWENEGIHUGU abaye NYIRUMUSOZI, umusozi ni uwe uko wakabaye ; none rero se Nyirumusozi, gira uwugende umuzamuko, no mu mumanuko ugire uko ugenza, ugira ngo uwumve UMUHUMEKO. Umusozi wawe witegereze maze uwurebe uko wakabaye, inkiko zawo n’indi misozi, imigezi utemba n’idatemba n’uko uzagere ku MURENGE aho uzicara ukarambya.
UMURENGE
Ngiki IGICUMBI cy’Igihugu cyawe, ari na cyo cya Gakondo yawe, cyikaba ni icy’UBWATSI bwawe ; gomera gungira uri iwanyu, uri mu bawe, uri mu wawe, ntuvegetwa ntuvogerwa, vugana ivogonyo wivovote, ukore iyo bwabaga uhambadike, ugira ngo UMURENGE urengere abawutuwe.
Wugire Umurengera w’ikirenga, ube Umuremure uruta iyindi n’uko uhicare uhace iteka ko MUNTU agomba IKUZO rya MUNTU ; kuko ari IREMO rya byose Imana yamuraze kubitunga ngo bimutunganire ATEKANYE UBUZIRAHEREZO.
Aho ku Nteko nta gutinya, shimikira ushire amanga, ucinye amakaraza iyo amanywa akambye, ucinye igikaka ujye mu gikari, ugaruke mu nzu wihe icyo ushaka ; uri IWANYU, vuga ngo iwacu, vuga utavanga unavuvumange ; ntukavangirwemo uri iwanyu.
Uri UMUTURAGE ku MURENGE aho uhora uhata inzira ibirenge ; wenda ukomoka no mu Barenge aba bo kwa Jeni ya Rurenge ndetse no kwa Kimezamiryango nawe ukomoka kwa Rurenge ukaba witwa NYIRUMURENGE.
Shinga rero unashinyirize, ukanure amaso ushinyike amenyo nka ya mandwa isenga Imana ; unihure ijambo mbaturamuntu ; uraribwira abawe bose, cyane cyane abakubyaye, ba so wanyu na nyoko wanyu, ba nyogusenge n’ababyara ; reba abaturanyi mu gahinga, abo mu kabande ubabandure, abo mu bisiza no mu misizi, ubahe injyana ijyana iwanyu ; muri ahanyu, muri iwanyu Imana Rurema yarahabaremeye.
Haguruka wigabe ku ndengo nuko urebe Imihana yose, Inzu zaho uzizi zose ari mu Bahanga warahagenze, no mu Baheka warahanywanye, iyo rituruka ni mu Bacumbi, rikaza kurengera mu Bakusi.
Hagarara rero urinde ibyuma kuko ibyomoro biri hafi, uwo MURENGE uri mu birenge UBUTAKA wambaye ni ubwaye ; ni wa MURAGE w’IMANA uva mu BASOKURUZA ibihumbi ; ntukawutatire KIRAZIRA.
Ngaho aho ukura kuba UMWENEGIHUGU, ugahita witwa n’uwa GAKONDO, uri NYIRUBWATSI butononwa ; ukaza kwitwa NYIRUMURENGE urengera abawo ngo babe iwabo ari yo mvano y’UMWENEGIHUGU.
Nsabimana Evariste


text:
Eddie Van Halen umwe mu bahanzi baririmbaga injyana ya Rock ndetse akaba n’umuhanga mu gucuranga gitari, yitabye Imana ku myaka 65 azize indwara ya Cancer. Inkuru y'urupfu yashenguye imitima ya benshi by'umwihariko abo mu muryango we barimo n'uwahoze ari umugore we Valerie Bertinelli.
Abinyujije kuri Twitter, uwahoze ari umugore wa nyakwigendera Eddie Van Halen banabanye imyaka 20, Valerie Bertinelli usanzwe ari umukinnyi wa filime, yagaragaje ko ababajwe cyane n’urupfu rw’uwahoze ari umugabo we, yongeraho ko bazabonana mu bundi buzima. Yagize ati: “Tuzabonana mu bundi buzima rukundo rwanjye”. Valerie Bertinelli na Eddie Van Halen bashakanye mu 1981 batandukana mu 2007.
Valerie Bertinelli mu bashavujwe cyane n'urupfu rwa Eddie Van Halen
Iyi nkuru y’urupfu rwa Eddie Van Halen yamenyekanye ku wa Kabiri tariki 6 Ukwakira 2020 itangajwe n’umuhungu we. Muri iyi nkuru tugiye kubagezaho ibigwi n'amateka ye. Wolf Van Halen umuhungu wa nyakwigendera Eddie Van Halen, abinyujije ku rukuta rwe rwa Twitter yatangaje ko uburwayi bwa se rwari urugamba rukomeye.
Yagize ati: “Sindi kwizera ko nshobora kwandika ibi, ariko data Edward Lodewijk Van Halen yahitanywe na cancer, rwari urugamba rurerure kandi rutari rworoshye”. Akomeza agira ati: “Yari umubyeyi mwiza, igihe cyose twajyanye tukanavana kuri stage cyari impano, umutima wanjye urakomeretse kandi sinzi ko nzigera nkira iki gikomere burundu”.
TMZ, ivuga ko Eddie Van Halen yapfiriye mu bitaro bya Santa Monica ku wa Kabiri 6 Ukwakira 2020 ubwo Wolf umuhungu we, Alex umuvandimwe we ndetse na Janie umugore we bari bamuri iruhande.
Mu mwaka wa 2015 Eddie yigeze gutangariza ikinyamakuru Billboard ko yakuyeho 1/3 cy’ururimi rwe kubera kanseri yarimaze kugenda ikwirakwira mu muyoboro uvana ibiryo/ibyo kunywa mu muhogo ubigeza mu gifu.
Twitse ku bigwi n'amateka ya nyakwigendera Eddie
Bimwe mu bigwi Eddie yagize harimo ko yabaye umwe mu bahanzi 20 b’ibihe byose album zabo zagurishijwe cyane. Ikindi ni uko itsinda/band yashinze ryinjiye muri Hall&Roll uruhando rw’ibyamamare mu mwaka wa 2007. Eddie kandi yanashyizwe ku mwanya wa 8 ku rutonde rw’abacuranzi ba gitari bakomeye 100.
Eddie van Halen i bumoso, Michael Anthony, Alex Van Halen, David Lee Roth.
Eddie yatangije itsinda rye mu mwaka w’i 1974 afatanyije na murumuna we Alex wavuzaga ingoma, Michael Anthony waririmbaga bass hamwe n’umuririmbyi ukomeye David Lee Roth.
Aba bari basanzwe baba muri band ya 'Rival high school' baza kujya no kwiga hamwe muri Passadena City College, nyuma baje kujya muri band yitwa Mammoth bavuye muya Eddie.
Eddie kandi yanditse amateka yo gushyira hanze album buri mwaka, mu zo yasohoye harimo: ‘Van Hallen II(1979)’, ‘Women and children First (1980)’, ‘Fair Warning (1981)’ na ‘Diver Down (1982)’.
Yibutse itangira ry’itsinda, David Lee Roth yagize ati: “Ndibuka igihe twabaga turi kumwe twese tukavuga ngo reka tujye kunywa itabi, ubundi tukarisangira ari rimwe kandi turi bane. Ndibuka iyo minsi. Bagenda vuba, bityo ishimane na bo mu gihe mukiri kumwe”.
Eddie Van Halen yitabye Imana azize indwara ya Cancer


text:
Abatuye Umurenge wa Macuba mu Karere ka Nyamasheke hafi y’ikirwa kitwa Kirehe bavuga ko Ubuyobozi bw’Akarere kabo bwafatanyije na REG kubaha ibyuma bitanga imirasire y’izuba bidakora....
Umunyamabanga uhoraho muri Minisiteri y’ubutegetsi bw’igihugu Samuel Dusengiyumva yabwiye abatuye Umurenge wa Boneza mu Kagari ka Bugarura(kari mu Kirwa) ko bagomba kuzirikana kujya batanga amakuru kuri...
Perezida Paul Kagame yabwiye Abagize Inteko ishinga Amategeko ya Jamaica ko u Rwanda rwiyemeje kuzakorana bya hafi n’igihugu cyabo mu nzego zirimo no gukomeza ubumwe bw’ababituye....
U Buyapani ni igihugu gifite byinshi kihariye kurusha ibindi ku isi ariko icy’ingenzi kurusha ibindi ni uko abaturage bacyo baramba kurusha abandi ku isi. Ni igihugu...
Hari impamvu ebyiri z’ingenzi zituma tubyemeza: Kuvuka kw’ibirwa no kuzimira kwabyo. Mu Buyapani haherutse kuvuka ikirwa gishya nyuma y’iruka ry’ikirunga kiri munsi y’Inyanja kitwa Fukutoku-Okanoba. Hagati...
[wp-rss-aggregator]


text:
EAR SHYOGWE: PARUWASI HANIKA YATEGUYE IGITERANE CY’ABANYAMASENGESHO KIZAMARA IMINSI ITATU
- By Joseph Sehorana
- On 27/08/2022 at 09:59
- 0 comments
Ubuyobozi bwa EAR Paruwasi Hanika, yo mu Bucidikoni bwa Hanika, Diyoseze Shyogwe, butewe inkunga n’Umuryango w’Abasoma Bibiliya mu Rwanda (Ligue pour la Lecture de la Bible au Rwanda) bwateguye igiterane cy’abanyamasengesho kizamara iminsi itatu.
Icyo giterane cyatangiye ku itariki ya 25 kikazasozwa ku ya 28 Kanama 2022. Kitabiriwe n’abanyamasengesho bo muri Paruwasi ya Hanika hamwe n’abandi baturutse hirya no hino mu Bucidikoni bwa Hanika. Mu bashyitsi batanze ibiganiro harimo Umunyamabanga Mukuru w’Umuryango w’Abasoma Bibiliya mu Rwanda hamwe n’Umuyobozi w’Ishami ry’Ivugabutumwa muri EAR, Diyoseze ya Shyogwe.
Intego y’igiterane iboneka muri 1 Petero 4:7 ahagira hati: “Iherezo rya byose riri bugufi. Nuko mugire ubwenge mwirinda ibisindisha, mubone uko mugira umwete wo gusenga.” Isobanura iyi ntego, Umuyobozi w’Ishami ry’Ivugabutumwa muri EAR, Diyoseze ya Shyogwe yavuze ko abakristo bakwiye kurwanya ibishuko bitandukanye bibatera gusinzira no guhuga, harimo ibisindisha bimenyerewe nk’inzoga n’itabi, n’ibindi biyobyabwenge, hamwe n’ibindi nk’amagambo, inyigisho ziyobya, ibinezeza by’isi (amafilime, imwe mu mikino, umuziki, imbuga nkoranyambaga, etc.)
Umunyamabanga Mukuru wa Ligue
Add a comment


text:
26/01/2021, Ikiganiro “Ukuri k’Ukuri” mutegurirwa kandi mukagezwaho na Tharcisse Semana.
Taliki ya 28 Mutarama 1961, taliki ya 28 Mutarama 2021. Imyaka mirongo itandatu iruzuye neza neza u Rwanda rwipakuruye ingoma ya cyami rubaye Repubulika, du latin res publica, chose publique. Aya ni amateka y’igihugu azahora azirikanwa n’ubwo hashira imyaka n’imyaniko, kabone n’iyo haba hari abashaka kuyasibanganya burundu ngo bayasimbuze ayabo n’uko bashaka ko yajya yigishwa cyangwa yizihizwa.
Mugushaka kumenya neza ibyaranze amateka ya Repubulika mu Rwanda no gucengera imikorere yayiranze mu bihe bitandukanye muri iyi myaka 60 imaze, «Ukuri k’Ukuri» kwahisemo gutegura uruhererekane rw’ibiganiro (série d’émissions) aho tuzajya duha ijambo abantu batandukanye bayigizemo uruhare, haba mu ikubitiro ry’ishingwa rya yo cyangwa se nyuma, kugirango baduhe ubuhamya tunajye impaka ku ngingo iyi n’iyi igihe bibaye ngombwa. Uru ruhererekane rw’ibiganiro (série d’émissions) rubimburiwe na Sebatware André wabaye umwe mubateraniye i Gitarama bashinga Repubulika, basezerera ingoma ya cyami.


text:
Tegereza isaha y’imana ubone umugisha
Yanditswe na: Ubwanditsi
2019-10-15 05:55:02
Imana yahaye buri wese muri twe impano zihariye agomba gukoresha kugirango umugambi w’Imana ku buzima bwacu wuzure. Ariko Imana idusaba gukoresha neza izo mpano zacu no gutegereza isaha yayo kugirango isohoze icyo yatugambiriyeho.
Gutegereza isaha y’Imana bisaba kunyurwa n’uko ubayeho. "ibyo simbivugiye yuko nakenaga, kuko uko ndi kose nize kunyurwa n’ibyo mfite" Abafilipi 4:11
Imana yaduhaye impano zitandukanye tugmba gukoresha neza mu gihe dutegereje ko isohoza umugambi wayo ku buzima bwacu. Urugero niba ufite ijwi ryiza, ukwiye kuririmba ukaramya ndetse ugahimbaza Imana yera naho iyo utangiye kurikoresha uvanze mo ubwibone, biriya bintu bibabaza umuremyi wawe kuko uba wananiwe gutegereza isaha y’Imana. Twibuke ko “abashaka ubwiza n’icyubabahiro no kudapfa babishakishe gukora ibyiza badacogora, izabitura ubugingo buhoraho” Abaroma 2:7
Bibiliya itwereka abantu babaye intwari mu gutegereza isaha y’Imana hanyuma bagasohorezwa amasezerano. mbere y’uko Imana imuhamagara,Yozefu yamaze imyaka 13 muri gereza ashinjwa icyaha nyamara ntiyari yaragikoze. Mose yategereje imyaka 40 mu butayu kugirango Imana isohoze umugambi wayo ku buzima bwe. Aba bose hamwe no gutegereza uwiteka yabasohoreje amasezerano.
Gutegereza isaha y’Imana, ntibivuga kwicara nta kintu ukora. Ahubwo bisaba kwitunganya mu buryo bw’umwuka ugategura buri kimwe cyose ukora. Pawulo yandikira Abafilipi akavuga ko anyuzwe n’ibyo afite, mu yandi magambo ntabwo ibibazo duhura nabyo ari byo bigenga umunezero wacu ahubwo uburyo tubyitwaramo nibwo bugenga umunezero wacu. Dukwiye gushakashaka uko twabaho twishimye mu gihe dutegereje isaha y’Imana.
Bibiliya isobanura gutegereza nk’igihe cy’ibyiringiro (abaroma 8:23). Mujye musenga kandi mushimire Imana ibyo yabateguriye. N’ubwo mutabirebesha amaso cyangwa ntibibahumurire, ariko mu by’ukuri hari icyo Imana iba yakoze mu buzima bwacu.
Inshingano ya mbere ku bakristo ni ukwizera. Ba mu mwanya wawe neza utegereze, wizere ahasigaye Imana izakora ikintu cyiza mu buzima bwawe.
Source: www.top.chretien.com
Vestine agakiza.org


text:
Umusore akurikiranyweho gutera urugo rw’abandi agasambanya umwana w’umukobwa
Ubushinjacyaha bwasabiye gufungwa by’agateganyo iminsi 30 umusore ushinjwa gutera urugo rw’abandi mu ijoro akajya gusambanya umwana w’umukobwa wo muri urwo rugo.
Tariki ya 23/08/2021, Ubushinjacyaha bwaregeye Urukiko umusore ubarizwa mu Karere ka Rulindo, Umurenge wa Murambi, Akagari ka Gatwa, bumusabira gufungwa by’agateganyo iminsi 30 ku cyaha cyo gusambanya umwana.
Icyo cyaha ngo yagikoze mu bihe bitandukanye ubwo yagiye ajya iwabo w’umwana w’umukobwa agahengera ababyeyi be baryamye umwana akamukingurira akinjira mu nzu akarara amusambanya agataha mu rukerera ababyeyi be batarabyuka.
Ifatwa rye ryabaye tariki 28/06/2021 saa yine z’ijoro ubwo umwana muto wari wararanye na mukuru we yaje kubibona akajya kubibwira ababyeyi bagahita bahuruza inzego z’umutekano zikamuta muri yombi.
Mu ibazwa rye, uwo musore ahakana icyaha akavuga ko yari yaje iwabo w’uwo mwana gutira iforomo yo kubumba amatafari, ariko ibyo ngo ni uburyo bwo guhunga icyaha kuko abizi neza ko ari icyaha gihanwa n’amategeko bigaragazwa n’uburyo yahengeraga ijoro riguye akabona kujyayo.
Iyi nkuru Kigali Today ikesha Ubushinjacyaha ivuga ko icyo cyaha nikimuhama azahanishwa ingingo ya 4 y’Itegeko numero 69/2019 ryo ku wa 08/11/2019 rihindura itegeko numero 68/2018 riteganya ibyaha n’ibihano muri rusange.
Iyi ngingo ivuga ko iyo ukekwaho gusambanya umwana abihamijwe n’urukiko, ahanishwa igifungo kitari munsi y’imyaka makumyabiri (20) ariko kitarenze imyaka makumyabiri n’itanu (25).
Iyo umuntu mukuru asambanyije umwana uri munsi y’imyaka cumi n’ine (14), igihano kiba igifungo cya burundu kidashobora kugabanywa kubera impamvu nyoroshyacyaha.
Iyo umuntu mukuru asambanyije umwana ufite cyangwa urengeje imyaka cumi n’ine (14) bigatera umwana indwara idakira cyangwa ubumuga, igihano kiba igifungo cya burundu.
Iyo umuntu mukuru asambanyije umwana bigakurikirwa no kumugira umugabo cyangwa umugore, igihano kiba igifungo cya burundu kidashobora kugabanywa kubera impamvu nyoroshyacyaha.
Ibitekerezo ( 1 )
None se ko muvuze ibihano k’umuntu wasambanyije umwana abigarurira ingo zabandi mubategek’iki? Muri Rwamagana Umurenge wa Gahengeri akagari ka mutamwa umugabo w’umu Avoca (Maitre) yigabije urugo rw’umuturanyi we w’umusirikare wari mu kazi no mubutumwa, yigarurira Umugore by’agasuzuguro Ahabyara n’umwana none nyirur’urugo yaratashe yemera guca bugufi araceceka, ariko uwo Avoca n’uwo mugore ntibarekey’aho ahubwo Avoca ntatinya no kubwira Demobe ngo umva shya ujye undeber’umwana Neza! Nina ngo arashyaka gufungishya uwo nyir’umugore yigaruriye, Ubu yirirwa Aho bita inzige asengerera RIB ngo imumufungire yarangiye akabyigamba ngo azagafungishya ngo noneho ajye umumurongorera mu Maso, Abaturage baho Bose barabizi, n’ubuyobozi uhereye mu mudugudu mu Kagari n’umurenge niyo RIB Bose barabizi bibaza ko uwo mugabo iyo adakora igisirikare ngo amenye Amategeko icyari gukurikiraho, ese azakomeza kwihangana dore ko Avoca yashenye urwe kuber’uwo mugore wa Demobe, ese kuki URUGAGA RWEMERA gukoreshya amabandi Mu kwiburanira Abantu, ese ntiteshya agaciro Akarere ka Rwamagana ?